47en ahoskatzea: nola ahoskatu 47 Frantsesa, Arabiera, Vietnamera, Ingelesa, Espainiera, Italiera, Poloniera, Katalana, Errusiera, Hakka, Japoniera, Txekiera, Luxenburgera, Nederlandera, Uzbekera, Ukrainera, Alemana, Esperanto, Min nan, Azerbaijanera, Persiera, Baxkirera, Tatarera, Turkiera, Sardiniera, Suediera, Portugesa, Lombardieran\nNola ahoskatu 47\n47en ahoskatzea hemen Frantsesa [fr]\n47n ahoskera Ahoskatu duenak: spl0uf (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Frantsesan\nPartekatu 47-ren ahoskera Frantsesan:\n47en ahoskatzea hemen Arabiera [ar]\n47n ahoskera Ahoskatu duenak: asdfforvo (Arabiar Emirerri Batuak, Gizonezkoa)\nHobetu dezakezu? Zure ahoskatzea desberdina da? Ahoskatu 47 Arabieran\nPartekatu 47-ren ahoskera Arabieran:\n47en ahoskatzea hemen Vietnamera [vi]\n47n ahoskera Ahoskatu duenak: buidinhan (Vietnam, Gizonezkoa)\nHobetu dezakezu? Zure ahoskatzea desberdina da? Ahoskatu 47 Vietnameran\nPartekatu 47-ren ahoskera Vietnameran:\n47en ahoskatzea hemen Ingelesa [en]\n47n ahoskera Ahoskatu duenak: numericalkitty (Australia, Emakumezkoa)\nHobetu dezakezu? Zure ahoskatzea desberdina da? Ahoskatu 47 Ingelesan\nPartekatu 47-ren ahoskera Ingelesan:\n47en ahoskatzea hemen Espainiera [es]\n47n ahoskera Ahoskatu duenak: max_adam (Kolonbia, Gizonezkoa)\n47n ahoskera Ahoskatu duenak: mareze (Argentina, Gizonezkoa)\nHobetu dezakezu? Zure ahoskatzea desberdina da? Ahoskatu 47 Espainieran\nPartekatu 47-ren ahoskera Espainieran:\n47en ahoskatzea hemen Italiera [it]\n47n ahoskera Ahoskatu duenak: shalafi81 (Italia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Italieran\nPartekatu 47-ren ahoskera Italieran:\n47en ahoskatzea hemen Poloniera [pl]\n47n ahoskera Ahoskatu duenak: lanf (Polonia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Polonieran\nPartekatu 47-ren ahoskera Polonieran:\n47en ahoskatzea hemen Katalana [ca]\n47n ahoskera Ahoskatu duenak: didace (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Katalanan\nPartekatu 47-ren ahoskera Katalanan:\n47en ahoskatzea hemen Errusiera [ru]\n47n ahoskera Ahoskatu duenak: DaniyarBasharov (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Errusieran\nPartekatu 47-ren ahoskera Errusieran:\n47en ahoskatzea hemen Hakka [hak]\n47n ahoskera Ahoskatu duenak: D15R (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 47 Hakkan\nPartekatu 47-ren ahoskera Hakkan:\n47en ahoskatzea hemen Japoniera [ja]\n47n ahoskera Ahoskatu duenak: poyotan (Japonia, Emakumezkoa)\nHobetu dezakezu? Zure ahoskatzea desberdina da? Ahoskatu 47 Japonieran\nPartekatu 47-ren ahoskera Japonieran:\n47en ahoskatzea hemen Txekiera [cs]\n47n ahoskera Ahoskatu duenak: Mili_CZ (Txekia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Txekieran\nPartekatu 47-ren ahoskera Txekieran:\n47en ahoskatzea hemen Luxenburgera [lb]\n47n ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu 47 Luxenburgeran\nPartekatu 47-ren ahoskera Luxenburgeran:\n47en ahoskatzea hemen Nederlandera [nl]\n47n ahoskera Ahoskatu duenak: Woutuuur (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu 47 Nederlanderan\nPartekatu 47-ren ahoskera Nederlanderan:\n47 adibidea esaldi batean\nIk heb 47 knikkers verzameld.n ahoskera Ahoskatu duenak: Woutuuur (Herbehereak, Gizonezkoa)\n47en ahoskatzea hemen Uzbekera [uz]\n47n ahoskera Ahoskatu duenak: Makhmudkhon (Uzbekistan, Gizonezkoa)\nHobetu dezakezu? Zure ahoskatzea desberdina da? Ahoskatu 47 Uzbekeran\nPartekatu 47-ren ahoskera Uzbekeran:\n47en ahoskatzea hemen Ukrainera [uk]\n47n ahoskera Ahoskatu duenak: velmyshanovnyi (Ukraina, Gizonezkoa)\nHobetu dezakezu? Zure ahoskatzea desberdina da? Ahoskatu 47 Ukraineran\nPartekatu 47-ren ahoskera Ukraineran:\n47en ahoskatzea hemen Alemana [de]\n47n ahoskera Ahoskatu duenak: frikoe (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu 47 Alemanan\nPartekatu 47-ren ahoskera Alemanan:\n47en ahoskatzea hemen Esperanto [eo]\n47n ahoskera Ahoskatu duenak: ps90 (Brasil, Gizonezkoa)\nHobetu dezakezu? Zure ahoskatzea desberdina da? Ahoskatu 47 Esperanton\nPartekatu 47-ren ahoskera Esperanton:\n47en ahoskatzea hemen Min nan [nan]\n47n ahoskera Ahoskatu duenak: 690518207 (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 47 Min nann\nPartekatu 47-ren ahoskera Min nann:\n47en ahoskatzea hemen Azerbaijanera [az]\n47n ahoskera Ahoskatu duenak: Seva1994 (Azerbaijan, Emakumezkoa)\nHobetu dezakezu? Zure ahoskatzea desberdina da? Ahoskatu 47 Azerbaijaneran\nPartekatu 47-ren ahoskera Azerbaijaneran:\n47en ahoskatzea hemen Persiera [fa]\n47n ahoskera Ahoskatu duenak: omidrs_2005 (Iran, Gizonezkoa)\n47n ahoskera Ahoskatu duenak: m_asadi (Iran, Emakumezkoa)\nHobetu dezakezu? Zure ahoskatzea desberdina da? Ahoskatu 47 Persieran\nPartekatu 47-ren ahoskera Persieran:\n47en ahoskatzea hemen Baxkirera [ba]\n47n ahoskera Ahoskatu duenak: AqQoyriq (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Baxkireran\nPartekatu 47-ren ahoskera Baxkireran:\n47en ahoskatzea hemen Tatarera [tt]\nHobetu dezakezu? Zure ahoskatzea desberdina da? Ahoskatu 47 Tatareran\nPartekatu 47-ren ahoskera Tatareran:\n47en ahoskatzea hemen Turkiera [tr]\n47n ahoskera Ahoskatu duenak: abicer (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Turkieran\nPartekatu 47-ren ahoskera Turkieran:\n47en ahoskatzea hemen Sardiniera [sc]\n47n ahoskera Ahoskatu duenak: SteviniCherchi (Italia, Gizonezkoa)\n47n ahoskera Ahoskatu duenak: Prolagus (Italia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Sardinieran\nPartekatu 47-ren ahoskera Sardinieran:\n47en ahoskatzea hemen Suediera [sv]\n47n ahoskera Ahoskatu duenak: pompom (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Suedieran\nPartekatu 47-ren ahoskera Suedieran:\n47en ahoskatzea hemen Portugesa [pt]\n47n ahoskera Ahoskatu duenak: jonathan_psilva (Brasil, Gizonezkoa)\nHobetu dezakezu? Zure ahoskatzea desberdina da? Ahoskatu 47 Portugesan\nPartekatu 47-ren ahoskera Portugesan:\n47en ahoskatzea hemen Lombardiera [lmo]\n47n ahoskera Ahoskatu duenak: Aldedogn (Italia, Gizonezkoa)\nHobetu dezakezu? Zure ahoskatzea desberdina da? Ahoskatu 47 Lombardieran\nPartekatu 47-ren ahoskera Lombardieran:\n47 oraindik ez dago ahoskatua:\nGrabatu 47 47 [hy] Ba al dakizu 47 ahoskatzen?\nEskatu ahoskera berri bat Ahoskatzea hemen: Alemana Arabiera Armeniera Azerbaijanera Baxkirera Errusiera Espainiera Esperanto Frantsesa Hakka Ingelesa Italiera Japoniera Katalana Lombardiera Luxenburgera Min nan Nederlandera Persiera Poloniera Portugesa Sardiniera Suediera Tatarera Turkiera Txekiera Ukrainera Uzbekera Vietnamera


Bilboko adineko batzuek euskal sukaldaritzaren historian sakondu dute ‘El Amparo’ jatetxearen historiaren beraren eskutik\n‘El Amparo eta bere sukaldariak’ erakusketa, Ondare Aretoan\nEgun unibertsalak diren plater eta saltsen –pil-pila, saltsa berdea edo saltsa Bizkaiko erara– jatorriak ezagutzeko aukera izan dute adinekoek.\nOndo baino hobeto dakigu euskal sukaldaritzako chef gailenak gaur egun erreferente direla mundu osoan. Haatik, askok ez dakite emakume batzuek, Bilboko ‘El Amparo’ jatetxeko sukaldariek, finkatu zituztela euskal sukaldaritza modernoaren oinarriak. Eguneroko saltsak, hala nola, pil-pila, saltsa berdea edo saltsa Bizkaiko erara, emakume batzuen sukaldeetan sortu ziren, hain zuzen ere, 1918an ateak itxi zituen jatetxeko sukaldari Felipa de Eguileor eta Vicenta, Úrsula eta Sira alaben sutegietan.\nGaur, IMQ Igurco Bilbozar foru-egoitzako (Bizkaiako Foru Aldundiko gizarte-azpiegituren sarekoa) adineko batzuek, jatetxe horretan prestatzen diren platerretan inspiratutako platerrekin hazitakoek, bisitaldi gidatua egin dute Bilboko Ondare Aretoko erakusketara. Erakusketa hori Foru Aldundiak antolatu du eta datorren igandera arte egongo da ikusgai.\nIMQ Igurcoko profesional eta adinekoen senide batzuk bertartatu dira erakusketara adinekoekin, eta guztiek oso alderdi interesgarriak ezagutzeko aukera izan dute, esaterako, sukaldarien errezeta-liburua (1930ean argitaratua), jantokiaren dekorazioa, jatetxearen jatorrizko menuak eta langileekin batera mahaikide ziren pertsona ospetsuak.\nGertatu da taldekide batzuek familiagatik ezagutzen zutela jatetxea, esaterako, jatorriz Kontzezio kalekoa (jatetxearen kokalekua) den emakume batek.\nForu Aldundiko egoitza bateko adindunek interneta, posta elektronikoa eta telefono mugikor adimendunak erabiltzen ikasten dute Bilbo Zaharrean\nBilboko Bilbozar egoitzak bat egin du Aldauri Fundazioaren adinekoen denbora bankuarekin


Akreditazioa - Akademia Antolakuntza - UPV/EHU\nAkreditazioa da gradu, master edo doktoregoko titulazio batek izan behar duen aitortze ofiziala, unibertsitateetan irakatsiko bada.\nLehenengo akreditazioa eskuratzen da titulazioari, ministroen kontseiluaren erabakiaren bidez, izaera ofiziala ematen zaionean eta unibertsitate, ikastegi eta tituluen erregistroan (RUCT) inskribatzen denean.\nAkreditazioak denbora muga du unibertsitateko ikasketa ofizialak arautzen dituen errege dekretu ezberdinetan ezarritakoa kontutan hartua, berritzeko beharra jasotzen baitute, egiaztatu behar delarik tituluaren emaitzak egokiak diren eta emaitzok kalitatea bermatzeko eta unibertsitateek berori irakasten jarraitzeko beste diren. Berritze hori gradu eta doktoregoko titulazioen kasuan egiaztatu edo azken akreditazioa jaso eta sei urtetara egin behar da eta masterreko titulazioen kasuan, lau urte iragan baino lehen, hauek ere egiaztapena edo azken akreditazioa jaso ondoren.\nAkreditazio prozesuak lau tramite dauzka:\nKanpoko ebaluatzaileen bisita\nUnibertsitateen Kontseiluaren erabakia\nAutotxostena balorazio txostena da, ebidentzietan (KBBSa osatzen duten dokumentu eta emaitzetan) oinarritu beharrekoa, titulazio bakoitzaren arduradunek Unibasq-ek ezarritako eredua baliatuz egin eta barruko organoek onetsi behar dutena. Titulazioaren autotxostena ikastegiko kalitate batzordeak egin behar du Unikude aplikazioaren bidez eta gero, ikastegiko batzarrari helarazi onets dezan. Autotxosten honek, kasuan kasu, graduko edo graduondoko batzordeei aurkezten beharko du, euskal gobernuari bidaliko zaio eta honek Unibasq-i eta unibertsitateen kontseiluari tramitatuko die.\nAkreditazioa berritzeko eskaria tramitatzeko aurreikusitako denbora, euskal gobernuari igorri eta unibertsitateak unibertsitateen kontseiluaren erabakia jaso arte, zortzi hilabetetakoa da.\nErabakia eman ondoren, unibertsitateen kontseiluak RUCT-eri jakinaraziko dio eta, aldekoa izanez gero, akreditazioaren berrespena inskripzioa egingo du. Aurkakoa balitz, titulua kendu egingo da aipatutako erregistro honetarik eta izaera ofiziala galduko, lurralde nazional osorako balioa ere galduz. Azken kasu honetan, erabakiak berak adieraziko du titulua iraungia dela eta jasoko ditu ikasketa hauek egiten ari diren ikasleen eskubide akademikoak bermatzeko hartu beharreko neurriak.\nOndoko esteketan kontsultatu ahal dira UPV/EHUk orain artean baimenduta dituen gradu eta masterren akreditazioa berritzeko tramitazioa burutzeko epeak.\nArautegiak eta laguntzarako dokumentuak:\nReal Decreto 534/2013, de 12 de julio, por el que se establece una moratoria de dos años para renovar la acreditación de programas de doctorado.\nUNIBASQen akreditazioa berritzeko protokoloa


Kalostrape – Ostatua Jatetxea Baiona Euskal Herria\nBaiona Ttipian, Baionako auzo historiko eta herrikoiaren bihotzean kokatua da Kalostrape Ostatua. Asteartetik larunbatera zabaltzen ditu ateak. Eguneko menu merke, on eta aniztun batekin, jaki bereziak dastatzeko parada eskaintzen dizue.\nBisitandinen serorategi zaharreko harriak eta gaur egungo arkitektura modernoagoa uztartzen ditu eraikinak. Hilabete guziz, ostatuko paretak erakusketa berri batekin edertuak dira.\nArratsaldetan, Wi-Fi eta aire girotua dituen eremuan, momentu goxo eta atsegina iraganen duzue. Eraikinaren erdian, ostatua dago. Berina teilatuari esker, guztiz argitua da. Urte osoan, edari bero, freskagarri, koktel eta Gin&Tonic eskaintza zabala duzue. Arratsetan, pintxo anitz jan ditzakezue.\nJanari anoarekin alegeratu aperitifaren ondotik, jatetxeko gelan eseri zaitezkete. Jatetxeko karta hauta da, sinplea eta efikaza : entsalada misto nasaia, ohiko plater konbinatuak… Gauetan ere, sukaldeburuak plater goxoa eskaintzen dizue (ostegun, ostiral eta larunbatetan).\nBesta giroan murgildu nahi baldin baduzue, neguan bereziki, gaualdi eta kontzertu ugarietara dantzatzera eta berotzera jin zaitezte. Aitzinetik erreserbatuz gero, taldeko apairuak eta janari mahaiak egin daitezke. Gurekin harremanetan jarri.\nKalostrape Ostatuan euskarari eta euskal kulturari garrantzia handia ematen diogu. Baionako eraikin tipiko baten beherean kokatua da ostatua, eta, beste hiru solairuetan, "Baionako Gau Eskola" eta AEK elkartearen bulegoak biltzen ditu.\nAstearte eta asteazkenetan, 10:00-16:00


Zure haurtxoak hamar forma ditu nahi duzula esateko | Consumer\nZure haurtxoak hamar forma ditu nahi duzula esateko\nBegiradak, irribarreak, balduroak eta, batzuetan, negararte, haurraren maitasuna adierazten duten seinaleak dira\narabera: Asteazkena, 2015eko otsailaren 04a\nHaurdunaldian hasten da haurtxoaren eta amaren arteko maitasun-harremana. Haurra jaio ondoren, era askotara adierazten hasten da haurra. Hasieran ekintza instintiboak dira, ia erreflexuak, baina ongizatea adierazten dute eta lotura sortzen dute, lehenik amarekin eta gero aitarekin edo hurbileko pertsonekin. Ondoren, haurtxoaren maitasun-keinu horien ezaugarriak azaltzen dira, eta hamar modutan agertzen da zerrenda bat: “maite zaitut”.\nIrudia: Fennec Cooper\nJaioberriek hainbat keinu eta mugimendu egiten dituzte jaiotzen diren unetik bertatik. Ekintza horiek instintiboak dira, ia erreflexuak, eta haurraren sentsazio eta sentimenduak adierazten dituzte. Diana Sanchezek, psikologoak eta psikoterapeutak azaltzen du haur bat pozik dagoela maila fisiologikoan eta emozionalean, bere aurpegiarekin eta bere lehenengo irribarreekin. Aditu honek esan du, txikiak ondo ez daudenean, hau ere adierazten dutela: “Lloran, haserretu egiten dira eta beren deserosotasuna erakusten dute”.\nBa al dira seinale horiek haurtxoaren amarekiko maitasun edo maitasun keinu gisa interpretatzeko? “Jakina”, esan du Sánchezek. “Haurrak eta amak lotura handia dute haurra jaio aurretik ere. Maitasunaz hitz egin dezakegu zero minututik”, dio. Jaiotzarekin, gainera, hormona-fenomenoa sortzen da: amaren oxitozina ugaria eta haurrak sortzen dituen endorfinek lotura hori.\nIrudia: Donnie Ray Jones\nArrazoi horiengatik, eta haurtxoa hasieran pertsona batekin bakarrik lotzen delako, lehen maitasun-keinuak amari begira daude. Are gehiago amagandiko edoskitzearen bidez elikatzen bada. “Gero, haurrak bere gizarte-mundua aitarengana eta zaintzen duten gainerako pertsonengana zabaltzen du, baina hasieran diada bat da: ama-haurtxoa”, erantsi du espezialista honek.\nOndoren, haur jaioberriek “maite zaitut” esaten duten keinuen dekalogoa zerrendatzen da.\n1. Begirada finkoa\nBegirada haurraren maitasunaren lehen adierazpena da. “Begirada bizia eta begi horiek amari begiratzen dioten begi horiek, adibidez, bularra ematen duen lehen unea da”, dio Sánchezek.\n2. Begiradarekin bilatzea\nHaurrak amaren ahotsa entzuten duenean eta, gero, maite dituen beste pertsona batzuena entzuten duenean, ahal duen guztia egingo du bere ikusmen-eremuan sartzeko behar duen guztia emateko. Hori gertatzen da, gainera, ahotsak haurtxoari zuzentzen zaizkionean ez ezik, ama beste pertsona batzuekin hitz egiten duenean, kantatzen eta abar entzuten duenean ere.\n3. Soinuzko kontaktua galtzean negar egitea\nBizitzako lehen asteetan, jaioberriarentzat, batez ere begien bidez hauteman daitekeena baino ez dago. Zaintzaileak ikusmena galtzen duenean, antsietatea sentitzen du, eta, erantzun gisa, negarrez lehertzen da. Erreakzio hori beste maitasun-zeinu bat da, amak edo aitak bere aurrean berriro agertu eta lasaitasuna ematen duen bezala, eta honela dio: “Hemen nago, ez naiz inora joan”.\nHaurraren irribarrea, begiradarekin batera, lehen keinuetako bat da, eroso, eroso eta seguru sentitzen dela erakusteko. Espainiako Pediatria Elkarteak dioenez, hil baten inguruan irribarre mimetikoa gertatzen da, haurra eroso eta gustura dagoenean, komunikazio-zentzurik gabe.\nBi hilabeteren buruan “lehen irribarre intentzionala agertzen da amaren aurrean edo ezagunen aurrean”.\nHaurrak oraindik ez daki hitz egiten, baina bizitzako lehen seihilekoak soinuak emiti ditzakeela jakin du. Balduroak dira, irribarreak bezala, hasieran ez baitute komunikazio-asmorik, baina gero erantzunak aurkitzen dituzte zaintzaileengan.\nKlaustre Cardona, logopeda, psikopedagogoa, Asociación Española de Logopedia, Foniatria y Audiologia elkarteko kidea, baieztatu du une horretan “bere ama edo aita solaskide dela”. Soinu horien bidez haiekin hitz egiteko ahalegina da haiek lotzen dituen afektuaren beste adibide bat.\n6. Luzatu besoak gurasoei\nKeinu hau oso adierazgarria da: haurtxoa, sehaskan edo beste pertsona batzuen besoetan etzanda, besoak luzatzen ditu amari edo aitari, harekin edo harekin egon nahi duelako.\n7. Nola dauden gurasoak\nEkintza hori aurrekoaren antzekoa da, nahiz eta haurrak autonomia handiagoa hartzen duen eta kateatu eta, gero, oinez egin daitekeen.\nImitazioa haurtxoen ikaskuntzaren oinarrietako bat da. Orain dela gutxi egindako azterlan baten arabera, haurrek helduen keinuak eta mugimenduak ugaltzen dituzte, beste pertsonek mugitzen dituzten zatiak beren gorputzean ezagut ditzakete eta. Eta hori gertatzen da, batez ere, helduekin, haurtxoak lotura handiagoa baitu: ama, lehenik eta behin, eta, oro har, aita.\n9. Gurasoen beharra zerbait txarra gertatzen denean\nHaurra erori egiten denean, min hartzen du edo gaizki sentitzen da eta kontsolamendua behar du, ez dio edozeinenak balio. Eta gurasoak behar ditu. Haiekin harremanetan jartzea, baita haien usaina ezagutzea ere, izan daiteke pena edo mina lortzeko arintze bakarra.\nHasieran ez dira musuak. Hilabete gutxiren buruan, haurtxoa amaren gorputza miatzen hasten da, eta hozkada txikiak emango dizkio aurpegian edo txupará (haurrak dena ahora eramaten duen fasea da).\nMusuak iritsiko dira gero. Ia gainerako guztia bezala, haurrak adibidearekin ikasiko du. Maitekorra edo leunagoa izango da, besteak maitekorrak badira eta elkarren artean badaude.\nhablar con bebés-eu haurrak haurrak ulertu haurtxoak madres-eu maitasun padres-eu


Osasun neurri berriak direla eta Donostiako La Polla Recordsen kontzertua bertan behera geratu da - LAST TOUR\nOsasun neurri berriak direla eta Donostiako La Polla Recordsen kontzertua bertan behera geratu da\nCOVID-19aren pandemiari aurre egiteko Eusko Jaurlaritzak gaur, abenduak 28, 18: 30ean iragarri dituen prebentzio-neurriak direla eta, Last Tour-ek Anoetako Belodromoan bihar, abenduak 29an, egitekoa zen kontzertua bertan behera utzi beharko du.\nIragarritako neurri berriek edukiera % 50era murriztuko dute 5.000 pertsona baino gehiagoko ekitaldietarako, eta hau da hain zuzen ere Donostiako hitzorduaren kasua. Promotoreak ahalegin guztiak egin ditu donostiarrek hainbeste espero zuten kontzertu hau aurrera eramateko, hau baitzen punk talde ospetsuak herrian joko zuen azken aldia behin betiko desegin aurretik. Hitzordua 2020ko irailaren 26an ospatzekoa zen, Hipodromoan, baina koronabirusaren ondorioz antolatzaileek kontzertua hainbat aldiz atzeratu behar izan dute, baita hau esparruz aldatu ere, beti ere osasun-agintariek ezarritako neurrietara egokitu ahal izateko eta osasun-egoerak hobera egitekotan baldintza hobeetan ospatu ahal izateko.\nOraingo honetan baina ezinezkoa da kontzertua berriz ere atzeratzea, taldeak ez baitu 2021 geroztik kontzerturik emango. Beraz, kontuan izanik ezinezkoa dela publikoaren edukiera egoera berri honetara egokitzea ahalbidetuko lukeen mekanismo bat aktibatzea , edozein kasutan diskriminatzailea izango litzatekeelako, promotoreak kontzertua bertan behera uztea erabaki dute.\nLast Tour-etik asko sentizen dugu kontzertu hau bertan behera utzi behar izana eta La Polla Records-eko jarraitzaileei eskerrak eman nahi dizkiegu denbora honetan zehar sarrerak mantentzearren; gure eskerrak ere talde gonbidatuei eta Anoetako Belodromoko lan talde guztiari. Sarreren zenbatekoa automatikoki itzuliko zaie erosleei, gehienez 60 eguneko epean.\nZETAKek arrakasta handia izan du BIME Bogotán eta Bomba Estéreo taldearekin batera single bat aterako duela iragarri du\nZETAK taldeak nazioarteko biltzarrean parte hartu du eta, bide batez, ekainaren 10ean kaleratuko duen Zoriontasuna (la vida es de verdad) singlea...\nMondragon Unibertsitateko Enpresagintza Fakultateak, Travelling University-k eta Last Tour-ek Kultura eta Sormen Industrietan espezializatutako lehenengo unibertsitate gradu europarra sortu dute.\nMondragon Unibertsitateko Enpresagintza Fakultateak, Travelling University-k eta Last Tour-ek Kultura eta Sormen Industrietan espezializatutako lehenengo unibertsitate gradu europarra sortu...\nKALORAMA LISBOA: IRAILEAN HASIKO DEN JAIALDIAN ARCTIC MONKEYS IZANGO DIRA LEHENENGO PROTAGONISTAK\n2022ko irailaren 1ean, 2an eta 3an musika, artea eta jasangarritasuna ardatz dituen jaialdiaren lehen edizioa izango da Lisboako Parque...


Isralego armadak zauritu dituen palestinar batzuk. Argazkia: Associated Press\nIsraelen blokeoaren aurrean manifestatu diren palestinarrak Gazan. Zortzi hilabetez, frankotiratzaile israeldarrek gorputzeko atal bat izan dute begi artean: hankak. Felipe Dana argazkilariak, zauritu palestinarrekin argazki erreportajea egin du.\nKanal honetan artxibatua: Gazaren aurkako sarraskia


Marrazteari uzten diogu jolasteari uzten diogunean\nJoseba Larratxe Josevisky\nArkitektura ikasketak egina, marrazkilari profesionala da Larratxe (Irun, 1985). Komikiak, marrazkiak, zintak... hedabide askotan argitaratu izan ditu bere marrazkiak, hala nola Nabarra aldizkarian, Gaztezulon, Aldirin, H28 aldizkari “saretirikoan”, Argian, Xabiroi komiki aldizkarian... Besteren artean, diskoen azalak egiten ditu. Komiki labur eta ertainak ere baditu, eta azkenaldian argitaratu ditu lehen bi lan luzeak: Yurre Ugalde gidoilari, Joana Maiz (Harriet Ediciones, 2019); eta Basolatik berri onik ez (Ikastolen Elkartea, 2020), Asiskoren gidoiarekin, lehendik Xabiroin atalka kaleratua.\nMarrazkilari, irudigile, komikigile... Ilustratzailea, nola izendatu?\nNiri marrazkilari hitza gustatzen zait. Hasteko, oso euskalduna delako. Ilustratzaile beste hizkuntzaren batetik hartutakoa da, ezta? Marrazkilari berbak, azken finean, gauza asko biltzen ditu. Adibidez, badaude irudiak kolore mantxekin egiten dituztenak. Ni, aldiz, marra egile handia naiz. Marrak egiten ditut, hortaz, marrazkilaria naiz. Ilustrazioak edo komikiak... bada, marrazkilariak horiek guztiak egin ditzake; beraz, marrazkilaria naiz, eta kito.\nBasolatik berri onik ez. Bereziki gustura utzi zaituen lana?\nBai. Gustura utzi nau, eta bereziki gustatu zait egitea. Asisko betidanik dut idolo, hortaz, gozamena izan da harekin lan egitea. Gainera, Erdi Aro fantastikoan girotutako komikia, munstro eta gazteluz betea... 15 urterekin esan balidate komiki hau egingo nuela, ez nuen sinetsiko. Esan izan dut nire ametsetako enkargua izan dela.\nGidoilaria, Asisko, marrazkilaria ere izatea nabaritu duzu?\nBai, asko. Onerako, batez ere. Bidaltzen zizkidan gidoiak irakurrita, segituan ulertzen nuen zer esan nahi zidan. Hau da, gidoia irakurri ahala, komikia ikusi egiten nuen, oso erraz. Proposatzen zidan guztiarekin oso ados egoten nintzen, normalean. Gainera, Asiskorekin lan egitea erraza da.\nZure lehen bi lan luzeek oso harrera ona izan dute.\nKronologikoki, Basola da lehenengoa, duela 4 urte hasi bainintzen egiten. Tarte horretan, Joana Maiz egiteko aukera sortu zitzaigun, Eusko Jaurlaritzak komikiak egiteko emandako dirulaguntzaren bitartez. Egia esan, suizidioa izan zen: bi komiki batera egitea ez diot inori gomendatzen, erokeria hutsa izan zen. Baina orain, perspektibarekin, merezi izan duela iruditzen zait, Joana Maizek arrakasta polita izan duelako. Gainera, nahiko azkar saldu zen. Yurre eta biok oso pozik geratu ginen, Durangoko Azokan, Getxoko Komiki Azokan... hurbiltzen zitzaigun jendea ikusita, batez ere. Normalean komikiak irakurtzen ez dituen jendea iruditzen zitzaigun: 30 urtetik gorako emakumeak. Horrek egundoko ilusioa egin zidan, zeren komiki irakurlea gizonezkoa baita nagusiki, eta, gainera, profil jakin bat duena. Agian, Euskal Herrian da hala beste toki batzuetan baino gehiago; kanpoan, gaindituago dago. Komikiak aurrera egitea nahi baldin badugu, kontu hori gainditu egin behar dugu. Egiaztatzeko aukera izan genuen: beste jende mota batentzako produktua kaleratzen baduzu, irakurleek erantzuten dute. Merezi du saiatzea.\nBasolatik berri onik ez, baina euskarazko komikigintzatik, azken urteotan, bai.\nSentsazio hori daukagu. Uste dut komikigintza azken 5 urteetan esponentzialki hazi dela. Hazkuntza itzela. Zergatik? Faktore asko daude. Batetik, nire ustez, azken 15 urteetan komikiak modan jarri dira mundu osoan, pixkanaka. 2000. urtean hasi zen oso modan jartzen nobela grafiko formatua, batez ere AEBetan. Horrek beste publiko mota bat erakarri zuen, eta komikiaren estatusak pixka bat gora-edo egin zuen. Gaiei dagokienez ere gehiagori heldu zitzaion, eta, ondorioz, jende gehiagorengana iritsi ziren... Euskal Herrira, olatu hori askoz beranduago iritsi da. Horretan, nire iritziz, Xabiroi aldizkariak asko lagundu du bere lan jarraituarekin, urtero bilduma bat plazaratuz eta. Eusko Jaurlaritzaren bekak ere asko lagundu du; adibidez, Joana Maiz ez zen posible izango hura izan gabe. Sentipena daukat proiektu asko tiraderan zeudela, finantzaziorik ezagatik gauzatu ezinik, eta aipatu bekari esker apur bat ateratzen hasi direla. Bolada onean gaude, ea pandemia zikin honek ez dituen dirulaguntza guztiak eteten eta dena berriro tiraderan sartzen.\nMarrazkiak egitetik bizi. Hego Euskal Herrian, posible da?\nAdibide bat, ni neu. Lanbide artistiko autonomo guztiak bezala, nola hala, bizi-biziraun tarte horretan gabiltza, baina bai, bizi daiteke. Nire iritziz, sekretua ddibertsifikatzea da. Oso zaila da Euskal Herrian komikiak euskaraz besterik ez marraztetik bizitzea. Euskaraz bakarrik egitekotan, nire ustez hoberena da etortzen den guztia egitea: komikiak, prentsarako marrazkiak, kartelak, disko azalak...\nPandemiak eragin al dizu lanean?\nBai, baina ez beste kultura sektore batzuetakoei bezainbeste. Musikariekin konparatuta, esaterako, gu hobeto atera gara. Azken finean, guk etxeko mahaian lan egiten dugu, flexoaren azpian. Egia esan, itxialdian ez nintzen gehiegi ohartu itxialdian geundela, Basolaren azken kapitulua marrazten harrapatu baininduen. Horretan aritu nintzen. Ondoren, albo kalteak izan dira; izan ere, ez gara marrazkitik bakarrik bizi, aurkezpenak, tailerrak... ere egiten ditugu, eta jendaurreko guztia pikutara joan da, asko sumatzen da.\nTxuri-beltzaren zalea zinen; orain, koloreak darabiltzazu. Zer aurkitu diozu koloreari?\nHasteko, beharra. Enkargu gehien-gehienak koloretan egitekoak ziren. Beraz, beste erremediorik ez dago: ikasi. Garbi neukan kolorearekin ez nintzela ona, edo, behintzat, koloreaz askorik ez nekiela. Zer egiten nuen? Kopiatu, inolako lotsarik gabe. Hain zuzen kolorearengatik gehien gustatzen zitzaizkidan komikiak hartu, eta ea nola dauden eginak ikusi, nik berdinegiteko. Eginaren eginaz, azkenean, egiteko modu batzuk ikasi eta zure egiten dituzu. Horrela topatu dut beste adierazpen modu bat. Kolorearekin ere gauza asko konta daitezke, eta horrela erabiltzen saiatzen naiz, komikietan kolorea modu narratiboan txertatzen, ez polita egiteko. Eder geratu behar du, baina esanahia izanik.\nArkitektura ikasketek izan al dute eraginik zure marrazteko eran?\nNik uste baietz. Gauza batzuetan onerako eta beste batzuetan ez horrenbeste. Ezgauza naiz leiho bat bere markoa ongi marraztu gabe marrazten. Batzuetan, nahiagoko nuke di-da egin eta bakea. Baina ez, oso zorrotza naiz: perspektibak ongi irudikatuta egon behar du, gorputzek ongi eraikita egon behar dute... Hortaz, nire bertutea eta kondena da, aldi berean.\nDibulgazioan aritzen zara. Komikigintza oso ahaztua al dago?\nAhaztua ez, inoiz ez baita izan jakina. Euskal Herrian, komiki arloan, gabezia izan da, baina ez zerbait galdu delako, baizik eta tradiziorik izan ez delako. Egon ez den tokian sartzea zaila da. Adibidez, gaitza da irakasleei ulertaraztea komikia gauzak azaltzeko modu bikaina dela. Azaltzen diezunean, baina, argia ikusiko balute bezala izaten da: “Bai ondo!”. Baina ez da samurra Halere, pixkanaka, ari dira gauzak egiten; dena den, betikoa da: “Ikastoletan gehiago landu beharko litzateke komikia!”. Bai, eta musika, antzerkia... gauza pilo bat!\nZergatik marrazten dugu denok txikitan eta, bat-batean, utzi egiten diogu?\nMarrazteari uzten diogu jolasteari uzten diogunean. Zeren, hasieran, marraztea jolasa baita. Nik uste nahiko azkar uzten diogula jolasteari, gero eta azkarrago. Nik ez nion utzi, neurri batean sorgin-gurpila delako: trebea nintzen, gauzak ondo ateratzen zitzaizkidan, eta horrek jarraitzera bultzatzen ninduen. Azkenean, gurpil horrek abiadura hartzen du, horrek eramaten zaitu gehiago marraztera.\nZergatik esan nobela grafiko komikia denari?\nMarketin kontua da. Uste dut Will Eisnerrek, komiki modernoaren aitatzat jotzen denak, asmatu zuela. Alde batetik, amorru pixka bat ematen du, komiki gehiago saltzeko komikiaren izaera ezkutatzea delako, baina, beste alde batetik, dezente eskertu beharko genukeela uste dut, mesede handia egin diolako. Niri paradoxikoa iruditzen nobela grafikoa dela esatea, nire ustez komikiak zinemaren antza duelako. Beraz, “paperezko filma” izan beharko litzateke.\nZerk alaitzen dizu eguna? Kafe on batek.\nEta tristatu? Fucktura batek: Zaldieroaren txistearen arabera, kobratzeko enkargua egiteko baino lan handiagoa eskatzen dizun faktura.\nZerk eragiten dizu barrea? Zaldieroaren zinta umoretsu batek.\nEta negarra? Nire soldataren urteroko balantzeak.\nZerk haserrearazten zaitu? Zientziaren gaineko ezjakintasunak. Asko, gainera.\nBizio bat: YouTube.\nZer izan nahi zenuen txikitan? Marrazkilaria.\nEta orain, zer ez duzu izan nahi? Beste norbaitentzako zama.\nKomiki bat? Castillo de arena, Frederik Peeters-na.\nKomikigile bat? Blutch.\nGidoilari bat? Jodorovski.\nGustura egingo zenuke... Bideo-joko bat.


[etakitto.eus] Ibon Muñoa: ‘Sormena lantzea oso garrantzitsua izan da espetxealdiari aurre egiteko’ : ataramiñe\n2021, 22 urria\nIbon Muñoa, Eibarko aurkezpenean\n…eta kitto! 1202. zenbakia\nIbon Muñoa: “Sormena lantzea oso garrantzitsua izan da espetxealdiari aurre egiteko”\nIbon Muñoak ez du bere burua idazle moduan ikusten, zazpi liburu idatzi arren. Zazpi liburu eta 1018. bertso giltzapean, 20 urtez egon baita kartzelan. Azken lanak ‘Gure Ama-Lur feminista da’ du izenburua eta bertan irakurri daitezkeen bertsoek aurreko liburuen ildoari eta kronologiari jarraitzen diete. Xabier Amuriza idazleak egin du liburuaren hitzaurrea eta irudiak Mikel Zarrabek egin ditu.\nJoan den eguenean zure azken liburua aurkeztu zenuen Arrate Kultur Elkartean, behingoz herrikideen aurrean. Zer moduz egon zen?\nNiretzat gauza berria izan zen, aurreko liburuak Eibarren aurkeztu izan dituzte, baina ezin izan naiz egon. Bertan egon edo ez, egundoko poza sentitzen duzu zuk idatzitakoa jendeari gustatzen zaiola ikustean edo, gutxienez, zurekin bat egiten dutela elkartasuna adieraziz.\nOrain, irakurleekin hartu-eman zuzena izan duzu. Nolakoa zen barruan zeudenean?\nEspetxean egon arren, kanpoan zegoen jende askorekin izan dut harremana. Astero gutunak edo bestelakoak bidaltzen nizkien lagun jakin batzuei, bertso eta olerkiekin. Gainera, liburuen aurkezpenen bideoak bidaltzen zizkidaten.\nZure jaioterrian izanda, zerbait berezia prestatu zenuten egueneko aurkezpenerako?\nJone San Ildefonsok aurkezpena egin zuen eta, gero, Xabier Amurizak hartu zuen hitza. Ondoren, Arrate Gisasolak abestu egin zuen eta, nik berba egin ostean, Silvio Rodriguezen abesti bat euskaraz abestu zuen nire omenez. Noski, Mitxel Sarasketa Ataramiñe editorialeko arimak ere berba egin zuen.\nIdazle moduan hasi duzun bidean, berebizikoa izango zen Ataramiñeren lana, ezta?\n2001. urte inguruan sortu zen Ataramiñe eta preso ezberdinek egindako lanak batzen eta zabaltzen joan da. Oso aberasgarria izan da. Aukera handiaizan da guretzat, baina ez bakarrik idazteko orduan, baita bestelako espresio artistikoak lantzeko ere. Batzuek margotu egiten zuten, zura landu beste batzuek, eskulanak bat edo bestek… Gure sormena sustatu du moduren baten.\nSormena lantzea lagungarri izan da espetxean?\nOso garrantzitsua izan da espetxealdiari aurre egiteko. Beste batzuek ikasketak egiten dituzte, adibidez. Nik kazetaritza ikasketak hasi nituen, baina 2003an EHUtik bota egin gintuzten (Aznarren Gobernuko Acebes ministroak, esanez eurek UNED hobesten zutela). UNEDen kazetaritza ematen ez dutenez, historia egiten hasi nintzen; baina, Kordoban nengoenez, gazteleraz nahitaez. Lehen hiru azterketak gainditu egin nituen, baina euskara hobetzea erabaki eta karrera laga nuen. Puerto I espetxean ikastaro batzuk egiten hasi nintzen, aukera zegoelako, baina Kordoban ez. Bertan egon nintzen sasoi bietan tailer batean sartzeko aukera besterik ez nuen eduki.\n“Gure egoeran sormena lantzeko irudimenak garrantzi handia izan du”\nNola hasi zinen olerkiak idazten?\nLehen liburua 2011. urtean argitaratu nuen, baina espetxealdiko lehen urteetan 34 olerki idatzi nituen, kartzelako usteak jasoz. Gero, ikasten hasi nintzenez, idazteari laga nion. 2007ko azaroan, bi urtetik behin Arrate Kultur Elkartean gure eskulanekin egiten den erakusketa prestatu zuten eta Irene Zarrauak esan zidan nahi banuen pare bat eskulan bidaltzeko, baina eskulanetarako batere iaioa ez naizenez, olerki bi bidali nituen.\n“Egundoko poza sentitzen duzu zuk idatzitakoa jendeari gustatzen zaiola ikustean”\nHorrela berrekin zenion olerkigintzari?\nSasoi hartan, bi astetik behin olerki bana idazten nuen. Gero, ziegan Herria 3000 hiztegia nuen eta, bertan bertso-sorten neurriak agertzen zirenez eta 1983an Xabier Amurizarekin ikastaro batean ikasitakoa barruan nuenez, bertsolaritzaren munduan hasi nintzen. Orduan neurriak bakarrik errespetatzen nituen, errimak ez. Gero eta olerki gehiago idazten joan nintzen, aste batean olerki bat eta hurrengoan bertso-sorta bat. Halako batean, astero olerki bat eta bertso-sorta bat idazten hasi nintzen, eta sorkuntza lana metatzen joan zen.\nLiburuen argitalpen urteak ikusita, erritmo bizian idatzi duzu.\n2014an, bigarren lana kaleratu nuenerako, Puerto I-etik Kordobara eraman ninduten, isolamendura zuzenean. Han idatzi ditut gainerako liburu guztiak. Ziegek modulu normalen antzeko neurriak dituzte, baina gero leiho txiki bat duzu, barra lodiekin eta lauki txikidun burdin-sarearekin, eta handik bost metrora dagoen horma ikus dezakezu. Hortaz aparte, zeru zerrenda estua besterik ez da ikusten, burdin harien artean. Eskerrak horma txoriek abestu egiten zutela, txio monotonoa bazen ere.\nKordoban ez zenuten beste ekintzarik (ikasketak, tailerrak…) egiteko aukerarik?\nEgunero lau ordu irteten ginen patiora eta astean bi egunetan gela batera joaten ginen ariketa fisikoa egitera, baina baliabide urriekin. Hori zen gure bizitza: patioan kirol pixka bat egin eta ziega barruan bakoitza bere zereginetan egon.\nOlerkigintza ihesbide izan da zuretzat?\nBai, horregatik deitu nion lehen liburuari ‘Ametsen txokoan bizi naiz’. Kartzelaldiari aurre egiten gune bat aurkitu behar duzu, ezin zara sabaiari begira egon.\nNolako baliabideak zenituen idazteko, informazioa lortzeko, inspiratzeko…?\nAdibidez, ‘…eta kitto!’ aldizkaria iristen zitzaidan. Gainera, Gara eta Berria egunkariak irakurtzen nituen, eta baita Aizu eta Argia aldizkariak ere. Bestetik, bisitetan hemengo gauzen berri jasotzen nuen. Irratia ere entzuten genuen, baina zoritxarrez irrati-kate guztiak Euskal Herritik kanpokoak ziren. Bitxia zen, bestalde, telebistan beste autonomia batzuetako kateak ikusten zirela, baina Euskal Herrikoak sekula ere ez. Beraz, egoera horretan sormena lantzeko irudimenak garrantzi handia izan du. Bertso eta olerki asko politikaren ingurukoak dira, baina beste batzuk kultura, maitasuna eta bestelako gaiak lantzen dituzte. Badaude, noski, kartzelako bizitza nolakoa den kontatzen dituzten poemak.\nNolako kontuak, adibidez?\nKordoban, adibidez, lau galeria zeuden. Bata motza, bost ziegakoa, eta beste hirurak hamar ziegakoak. Momentu batean gu hiru galeria horietan geuden banatuta, batean hiru kide, bestean beste hiru eta horrela. Bizimodua preso arruntekin egiten genuen eta, zoritxarrez, isolamenduan zeuden preso arruntek burua oso nahasita zuten. Eurekin izandako esperientziak jaso izan ditut. Edo bestetik, patioan ikusten nuena islatu izan dut. Adibidez, mota ezberdinetako zaintzaileak daude, batzuek gizatasuna dute eta beste batzuk zorrotzagoak dira. Gizatasuna zutenek lurra eta haziak ekarri zizkiguten, eta hormaren eta zoruaren arteko arrakalan pipermina, erromeroa eta basolibondoa landatu genituen. Hortik etorri zen ‘Gure Ama-Lur feminista da’ liburua, naturarekin izandako kontaktu horretatik eta, noski, feminismoak azken urteotan izan duen gorakadatik.\nNondik datorkizkizu ideiak?\nBerez etortzen dira. Sormen dinamika batean sartzen zarenean, mendekotasun sindrome antzeko izan dezakezu, amaitu arte ez duzulako bakerik sentitzen. Olerkien zirriborroak egin eta karpeta batean sartzen nituen, eta han egoten ziren denbora batez. Hogei zirriborro edukita, lasaiago hartzen nuen, banuelako zerbait, eta lasaitasun horrekin ideiak hobeto etortzen dira.\nZer jasotzen du ‘Gure Ama-Lur feminista da’ liburuak?\nAma-Lur feministak bezain beste maite dudalako jarri diot izenburu hori. Aipatu ditudan baldintzetan bizi nintzenez, Ama-Lurrek nolako indarra duen konturatu nintzen, kanpoan pandemiarekin konturatu garen moduan. 20 urte neramatzan Ama-Lur ikusi gabe, Guardia Zibilaren autobuseko leihatilatik eta gurasoak ikustera ekarri ninduten hiru aldietan Ertzaintzaren autotik bakarrik ikusi nuen. Errekaren bat ikusi ahal izan nuen, Anboto… Urko ez, behe-lainoa zegoelako. Eibartarrak Arraten jaiotzen gara eta berehalako lotura izaten dugu Ama-Lurrekin. Gainera, txikitan eskura genuen Ama-Lur, eta harreman estua izan dugu gaztaroan eta helduaroan ere. Kartzelan sartu aurretik, Urkulu urtegian ikusi nuen Ama-Lur azken aldiz, atxilotu baino bi egun lehenago. Bestetik, erlijio monoteistak esan digu Ama-Lur nahi genuen bezala ustiatu genezakeela, jainkoak horrela nahi zuelako, baina Ama-Lurri edertasuna murriztu egin diogu etengabe. Gizakiak Ama-Lur behar du, bizkunde, oreka, sorleku eta altxor eternala delako. Ama-Lur ez da inorena, gu gara Ama-Lurrenak. Eta bestalde, gauza bat argi dut: gaur egun dauden ideologia guztietatik feminismoa izan daiteke eraginkorrena mundu hobe bat eraikitzeko.\n“Ideologia guztietatik feminismoa izan daiteke eraginkorrena mundu hobe bat eraikitzeko”\n20 urte eta gero, nolako mundua aurkitu duzu?\nUrte honetan Eibartik kanpo gutxi egon naiz, inguruetako herrietan bakarrik. Eibar nahiko aldatu da demografikoki eta fisikoki. Alfa ez dago, adibidez. Bestetik, orain dela 20 urte inguru mairuak nahiko errotuta zeuden herrian, baina orain jatorria beste herrialde ezberdinetan duen jende asko ikusi dut. Hala ere, eskoletan segregazioa ikusten da eta horri astindua eman beharko diogu, hurrengo belaunaldietarako arazoa izan daitekeelako, Pariseko banlieuetan (aldirietan) ikusi diren liskarrak ikusita, adibidez. Ezin dugu inor zokoratu eta transmisio-hizkuntza euskara izaten saiatu behar gara. Euskara erabili egin behar dugu, ez altxor bat bezala mantendu. Osterantzean, langabeziak ere asko kezkatzen nau. Eibar zerbitzu-hiria bihurtu da eta momentuz eskerrak jendeak hemen bizitzen jarraitzen duen, kanpoan lan egin arren.\n“Argi eta garbi dut gizatasuna indartu, eskubideak gauzatu eta elkarbizitza sendotu behar direla”\nBertsolari aldizkarian zera aipatu zenuen: “Kalean aktibo izan nahi dugu, gatazka demokratizatzeko eta 2011. urtean hasi zen prozesua bermatzeko. Ni bertso-sorta eta olerkiekin hori egiten saiatzen naiz”. Nola bizi izan duzu bake-prozesua?\n2011. urteko urriaren 20an Puerto I espetxeko 4. moduluan negoen. Bizipoza eta bizinahia hartu genuen berriarekin. 2016. urtean ‘Bidean gaude, aurrera goaz, joan zirenekin’ liburua argitaratu nuen, bake-prozesua hasi eta bost urtera bidea horixe zela esateko. Gatazkak jarraitu egiten du, gure askatasuna lortzeko eskubidea izan arte gatazkak jarraitzen duelako, baina beste era batera. Bortizkeria bat gelditu egin zen, baina besteak hor jarraitzen du. Xabier Amurizak pentsatzen zuen nire liburua irakurtzerakoan garraztasuna edo amorrua aurkituko zuela, baina ez. Badakit gertatutako guztia, gertatzen ari dena, eta argi eta garbi dut gizatasuna indartu, eskubideak gauzatu eta elkarbizitza sendotu behar direla. Gauzak baikortasunez eta maitasunez ikustea gustatzen zait, nahiz eta batzuetan zaila izan.\nAtalak: Ataramiñe, aurkezpenak, Bertsoak, Ekitaldiak


Armentia ikastolak antolatuko du 2019ko Araba Euskaraz - Araba - Alea.eus\nArmentia ikastolak antolatuko du 2019ko Araba Euskaraz\nErredakzioa 2018-10-10 14:24\nAraba Euskaraz 2019 aurkezteko agerraldia, Europa jauregian. / A. Euskaraz\nKultur egitasmoa urte osora zabaltzeko apustua egiten ari direla iragarri dute; ekainaren 16an ospatuko da ikastolen aldeko jai nagusia.\nMartxan da Araba Euskaraz 2019. Armentia ikastolak antolatuko du aurten eta Liher Larreak, ikastolako Lehendakariak azaldu bezala helburua “gertu egotea" izango da. "Gasteizko, eragileengandik gertu, hiria euskalduntzeko gertu, Arabako herrietatik gertu, euskalgintzatik gertu, berdintasunerako gertu, emateko gertu eta finean… zoriontsu izateko gertu". Hori izango da Armentia ikastolaren helburua etorkizunera begira, eta hori adierazi dute logoarekin.\n1981 urtean ospatu zen, lehendabiziko aldiz, Araba Euskaraz, eta ordutik urtero ospatu den jaialdi honek milaka eta milaka arabar batu ditu, euskaraz, herrialde osoan zehar. Armentia ikastolak 25 urte bete ditu, eta dagoeneko 1.200 ikasle baino gehiago ditu. "Jaialdiarekin proiektua sendotzera goaz", azaldu dute. Euskararentzako Araban urte biziki garrantzitsua dela nabarmendu dute "Euskaraldia, Korrikaren bukaera eta Araba Euskarazekin".\nArmentiak Arabako ikastolen jaialdia 2006 urtean antolatu zuen azkenekoz, eta ordutik 13 urte igaro direlako Araba Euskaraz antolatzeko "gogotsu" daudela azaldu dute Naroa Velasco eta Iratxe Valle ikasleek. Hori dela eta, kultur egitaraua urte osora zabaltzeko apustua egin dute. "Jaialdia ekainaren 16an izango bada ere, azarotik ekainera antolatu nahi ditugu kultur ekitaldiak, Gasteizen eta Araba osoan, herrietan ere eraginez".


Eneko Goia: “EAJ-PNVk ordezkatzen du zentralitatea Donostian”\nEAJ-PNVren Donostiako Alkategaiak behar beharrezkoa ikusten du kudeaketa onarekin jarraitzea hiriak aurrera egin dezan. Batera Bagera Donostia! da EAJ-PNVk Gipuzkoako hiriburuko hauteskundeetarako aukeratu duen leloa\n12 Urtarrila | Donostia\n“Ardura, kudeaketa ona eta hiriarekin konpromisoa” ordezkatzen ditu Eusko Alderdi Jeltzaleak, Eneko Goiaren ustez, eta horregatik “zentralitate posizioa du Donostian”.\nDatorren maiatzeko udal hauteskundeetarako Eusko Alderdi Jeltzalearen Donostiaren aldeko manifestuaren eta hauteskunde kanpainako leloaren aurkezpen ekitaldian egin ditu adierazpenok Donostiako alkatetzarako hautagai jeltzaleak. BATERA BAGERA DONOSTIA! da EAJ-k Gipuzkoako hiriburuan izango duen hauteskundeetarako ardatz nagusia.\nGoiak adierazi duenez, ideia horrek ondo laburbiltzen du “donostiar guztion lankidetza dela bultzadarik onena hiriak aurrera egin dezan eta erronka berriak aurki ditzan”.\nDonostiako Alkatetzan duela lau urte lortutako lidergoa berresteko, hautagaiak ohartarazi du, halere, “arriskua dagoela legealdi honetan aurrera egindako bidean atzera egiteko”. Horregatik, alderdikideei “gogor jarduteko” eskatu die, duela lau urte hasitako bidea bermatzeko.\nUrkullu lehendakariak euskal politikangintzaren “mikroklimak” dituen balioen inguruko hitzak bere egin ostean, Goiak adierazi du “eztabaida hutsaletan sartzen saiatuko direla batzuk, hiri honenak ez diren eztabaidetan. Ikusiko dugu nola elkar elikatzen duten muturreko posizioek”.\nHorregatik, Goiaren ustez, behar beharrezkoa izango da “kalea zapaltzea, auzoetara joatea, lau urteotan egin dugun moduan, eta gure bizilagunek zer dioten bertatik bertara entzutea”.\nParalisiaren aurka, aurrera doan hiria\nLegealdi honetan, hiriak aurreko lau urtekoan bizitako “paralisia eta ikamika gainditu ditu”. Donostiak “aurrera egin du, eta abiadura egokia hartu du”, neurgailu sozioekonomikoen zein herritar askoren ustearen arabera.\n“Gure hiriak aurrera egin du donostiarren indarrari eta kemenari esker, egunero egiten duten lanari esker. Guztion artean ari gara hiri hobeago bat eraikitzen, aukerak eskaintzen dituen hiri bat sortzen, etorkizuna daukan hiri bat egiten”, esan du.\nAlkategai jeltzaleak bere proiektua EAJ-k hobekien ordezkatzen dituen oinarrietan finkatu du: “bizikidetza, errespetua, berdintasuna, elkartasuna, aurrerabidea eta askatasuna”.


«Arkitektura neoklasikoa»: berrikuspenen arteko aldeak - Wikipedia, entziklopedia askea.\n«Arkitektura neoklasikoa»: berrikuspenen arteko aldeak\nArkitektura neoklasikoa (aldatu)\n19:09, 17 azaroa 2012ko berrikusketa\nNo change in size , Duela 8 urte\n19:21, 26 urria 2012ko berrikusketa (aldatu)\n19:09, 17 azaroa 2012ko berrikusketa (aldatu) (desegin)\n== Arkitekturaren ezaugarriak ==\nPrintzipio nagusiaren muina, arrazoia sentimenduari gailentzean zetzan. Greko-erromatar aitzin aroaren oroimena izan zuen ardatz, arkitekturaren esentziaren bilaketan. Neoklasizismoko arkitekturan, eraikuntzak elementu sinpleen batuketaz konposatzen dira, izaera trinkotik aldenduz. Izaera tektonikoa du, egiturak berak eraikuntza definitzen du. Konposizioa eta eraikuntza batera doaz, eta zutabea berragertzen da bere izaera tektonikoaz. Apaingarriak murrizten doaz, soiltasuna indartuz. Simetria, soiltasuna, kolore murriztasuna, garaipen arkuen erabilera, aurrealdea hiru partetan konposatzea, ordena bakarraren erabilpena... oso ezaugarri nabariak dira.\n== Garapena ==\n[[Fitxategi:PiranesiArchTrajanBenevento.jpg|thumb|250px|[[Benevento]]ko Trajanoren arkua, [[Giambattista Piranesi]]ren irarlana.]]\nAntzinateko estiloa berreskuratzeko joeran garrantzi handia izan zuten XVIII. mendearen erdialdean egindako [[arkeologia]] azterketek. Azterketa haietatik ateratako ondorioak artista neoklasikoen inspirazio iturri izan ziren. [[Frantzia]]n eta [[Napoleon]]en inperioarekin lotura zuten herrialdeetan [[Antzinako Erroma|Erromako]] estilo klasikoari jarraituz osatu zen estilo neoklasiko deritzon hori, eta aldiz, Napoleonen kontrako aliantzako herrialdeetan, bereziki [[Britainia Handia]]n eta [[Alemania]]n, Greziako antzinako estiloa hartu zuten oinarri. Dena dela, gero eta gehiago zabaldu zen molde greziarrekiko atxikimendua.\nArkitektura neoklasikoaren oinarri teorikoak Ingalaterran ([[palladianismo]]a), Frantzian ([[Marc-Antoine Laugier|Laugier]]) eta Italian ([[Carlo Lodoli|Lodoli]] eta [[Francesco Milizia|Milizia]]) finkatu ziren.\nEraikin motari dagokionez, erakunde politiko-sozial berrien helburuei jarraituz, neoklasizismoaren garaiko arkitekturan gizartearen eta estatuaren onurarako eta erabilerarako obrak osatu ziren oro har. Eskolak, museoak, erietxeak, azokak, espetxeak etab. eraiki ziren batez ere, eta [[hirigintza]]k gero eta garrantzi gehiago hartu zuen.\n=== Europan ===\n[[Fitxategi:Thenationalgallery.jpg|thumb|250px|[[Londres]]ko [[National Gallery]].]]\n[[Britainia Handia]] herri emankorrena izan zen arte mota honetan. [[Italia]]k baino lehenago agertu zuen klasizismorako joera [[Inigo Jones]] ([]-[]) [[Andrea Palladio|Palladioren]] jarraitzailearekin. [[William Chambers]]ek ([]-[]) tradizio hori areagotu zuen, eta [[Robert Adam]]ek ([]-[]) garrantzi handia eman zion barne dekorazioari. [[Henry Holland]]ek ([]-[]) neo-grekoa edo ''Greek Revival'' joera abiarazi zuen. [[William Wilkins]] ([]-[]) eta [[Robert Smirke]] ([]-[]) dira joera horren arkitekto nagusiak. Lehenak [[Londres]]ko [[National Gallery]] egin zuen, eta [[British Museum]] bigarrenak. [[John Soane]] ([]-[]) neoklasizismoa berritzen saiatu zen eta [[George Dance]]k ([]-[]), kontzepzio erromantikoak agertu zituen. [[John Nash (arkitektoa)|John Nashek]] ([]-[]) eraikuntza multzo handiak egin zituen, hala nola Londresko [[Regent’s Park]]eko ''Cumberland Terrace'' ([]).\n* Plazak: [[Plaza Berria (Gasteiz)|Gasteizko Plaza Berria]] (Araba), [[Konstituzio plaza (Donostia)|Donostiako Konstituzio plaza]] (Gipuzkoa), [[Euskal Herria plaza (Tolosa)|Tolosako Euskal Herria plaza]] (Gipuzkoa).\n* Bestelakoak: [[Gernikako Batzarretxea]] (Bizkaia), [[Arkupea (Gasteiz)|Gasteizko Arkupea]] (Araba).\n== Arkitekto neoklasikoak ==


II Basque Ultra Trail Series Zirkuitua bertan behera - Lasterketak.eus\n2017ko otsailaren 25ean Bilboko Areatzan izan zen gau hotz hartatik bost urte igaro dira Basque Ultra Trail Zirkuitua sortu zenetik eta herrialde honetako Ultra Trail egutegian lekua egin\nzenigutenetik. Denbora honetan, arrakastaz antolatu dugu Zirkuituaren lehen edizioa lau ultrekin\nurte bakar batean, inor gutxik uste zuenean, eta bigarren edizioko bi lasterketa ospatu ditugu,\npandemiarekin tartean. Baina, batez ere, ehunka parte-hartzaileri zirkuitu paregabe eta ikusgarri\nbatez gozarazi diegu Euskal Herrian zehar. Urte hauek ahaztezinak izan dira BUTS familiako kide\nizan garenontzat. Esperientzia bizia bizi izan dugu, eta eskerrak eman nahi dizkizuegu kirol hau\nulertzeko gure moduaren alde egin duzuelako.\nBaina, puntu honetara iritsita, BUTS Zirkuituaren antolakuntzatik ez gara indartsu ikusten hasiera-hasieratik geure buruari eman diogun autoeskakizun-mailari eusteko eta Zirkuituaren bigarren edizioa berme osoz amaitzeko. Hori dela eta, bertan behera uztea erabaki dugu, eta geratzen\ndiren bi probak ez antolatzea: Iruñea-Donostia eta Donostia-Bilbao, 2022rako aurreikusita\nDakizuenez, BUTS mendiarekin maiteminduta eta ingurumenarekin konprometituta dauden eta\ninolako irabazi-asmorik ez duten pertsonek osatutako klub txiki baten ahaleginarekin antolatutako\nzirkuitua da. Zirkuitua bertoko jendearen interesik gabeko lanetik elikatzen da, eta helburu bakarra\ndu: gure inguruko mendiez gozatzea eta gozaraztea, duela 70 urte Shebe Peñak 4 Katedralen\nMartxan egin zuen bezala, gure inspirazio-iturri eta erreferente iraunkorra baita.\nOrain arte, bidean aurkitu ditugun arazo guztiak gainditu ditugu, baina bost urte hauetan,\nantolakuntzako kideen lan baldintzak zein egoera pertsonalak aldatu egin dira, eta, era berean,\nzergatik ez aitortu, nekeak kalte egin digu, egun askotan loari, familiari, lagunei… orduak kendu\nondoren. Badakizue parte-hartzaile eta boluntarioen arreta eta zaintza gure estandartea izan dela\nbeti, eta hori lortzeko autoexijentzia maila gorena izan dela.\nHorregatik, lehiatzen denak lasterketa uzten jakin behar duen bezala, helburua bermeekin lortuko\nez duela hautematen duenean, guk ere gauza bera egiten jakin behar dugula uste dugu. Ez da\nerraza izan erabaki hori hartzea, baina ezagutzen gaituzuenok badakizue beti lan egin dugula zuei\nonena emateko, beste proba bat egiteko, ahalik eta tratu pertsonalena emateko, espero dugun\nzirkuitua indar berrituekin laster itzuliko dela eta zuekin guztiekin kontatzen jarraitu ahal izango\nEskerrik asko BUTS Zirkuitua honaino iristea posible egin duzuenoi eta gugan konfiantza izan\nduzuenoi: korrikalariak, boluntarioak, erakundeak eta enpresa laguntzaileak. Laster berriz\nelkartzea espero dugu.\nEta barkamena eskatzen dizuegu Iruñea-Donostia lasterketan izena emanda zeundeten edo\negiteke zeundeten lasterkariei. Izena eman duzuen guztiek lehenbailehen jasoko duzue zuen\nizena ematearen itzulketa osoa.\nBasque Ultra Trail Zirkuitua


Irekia Eusko Jaurlaritza - Gobierno Vasco :: Segurtasun Sailak alerta laranja aktibatuko du prezipitazio iraunkorrengatik, elurragatik eta olatuengatik\nSegurtasun Sailak alerta laranja aktibatuko…\n<img src="https://www.irekia.euskadi.eus/uploads/cover_photos/24242/original/20060216_01_0001.jpg" style="max-width:100%" alt="" />\nEusko Jaurlaritzako Segurtasun Sailak alerta laranja deitu du biharko (ostirala) 00:00etatik 24:00etara eta etziko (larunbata 31) 12:00etara bitartean, prezipitazio iraunkorrak direla eta. Itsasoan eta kostaldean ere alerta laranja dago deituta 00:00etatik 24:00etara eta alerta laranja elurragatik larunbateko 15:00etatik 24:00etara bitartean.\nEuskal Meteorologia Agentziaren iragarpenen arabera, bihartik aurrera, denborale gogor bat jasango dugu EAEn, ipar-ekialdeko korridore bat sortuko baita Azoreetako antizikloiaren eta Europako iparraldean dagoen depresio sakon baten artean.\nKorridore horretan hainbat fronte sortuko dira eta bete-betean eragingo dute EAEn. Hala, prezipitazio ugari eta iraunkorrak izango ditugu, baita ipar-ekialdetik joko duten haize bortitzak ere, eta elurteak ere izango dira, gero eta maila baxuagoetan egunek aurrera egin ahala. Itsasoaren egoerak ere nabarmen egingo du okerrera.\nEurite ugari eta iraunkorrak\nEuskalmeten arabera, gaur, hilak 29, goizeko bigarren erditik aurrera prezipitazioak nabarmenagoak izango dira. Oro har, iraunkorrak eta intentsitate ertainekoak izango dira. Gainera, baliteke uneren batean intentsitate handikoak izatea, batez ere bihar, ostirala.\nKantauri isurialdean hurrengo bost egunetan euri ugari egitea espero da. Arabako Lautadan ere euri ugari egitea dago iragarrita, neurri txikixeagoan izango bada ere.\nGainera, ostiral gauetik aurrera eta asteburu osoan, txingor-zaparradak izango dira Kantauri isurialdean. Prezipitazio kantitate handienak ostiralean izango dira. Baliteke metatutako gehienekoak 80 mm-tik gorakoak izatea Kantauri isurialdean, eta 30-40 mm-tik gorakoak Arabako Lautadan. Ez du gainera atertuko astelehenera bitartean (hilak 2).\nLehen egunetan elur-maila 1.000 metroren inguruan kokatuko da, eta baliteke asteburuan jaistea. Horrenbestez, prezipitazioek elur-forma izango dute gero eta maila txikiagoetan: larunbatean, hilak 31, 1.000 metrotik 600-800 metrora jaitsiko dira arratsaldean eta 300-400 metrora egunaren amaieran. Gainera, baxuagoak izango dira ekaitzen eremuetan.\nElur-kota igandean jaitsiko da gehien, otsailaren 1ean, eta baliteke 200-300 metroraino jaistea. Halaber, elur-ekaitzen ondorioz, baliteke 100-200 metrora ere jaistea aldian-aldian. Bestalde, igandean baliteke ekaitz-zaparradak ohikoak izatea, batez ere kostaldean.\nEuskalmeten iragarpenaren arabera, itsasoaren egoerak ere okerrera egingo du nabarmen, eta egoera zakarra izango dugu. Gaurko egunean zehar olatuak gero eta altuagoak izango dira, 3 metro ingurukoak goizean eta 5 metrotik gorakoak iluntzean.\nOstiralean, hilak 30, baliteke olatuak altuagoak izatea, 7 metrotik gorakoak, batez ere, egunaren lehen erdian, haizeak mendebaldetik eta ipar-mendebaldetik joko baitu 7 eta 8 arteko indarrarekin. Egunaren amaiera aldean, olatuak txikiagoak izango dira, 5 metro ingurukoak, eta baliteke asteburuan maila horri eustea.\nLaburbilduz, itsasoaren egoeragatik eta mendebaldetik eta ipar-mendebaldetik joko duen haize bortitzagatik, nabigatzeko baldintza oso txarrak izango dira. Hala ere, nabarmendu behar da olatu altuek marea hilekin bat egingo dutela eta, horrenbestez, ez dela aparteko ondoriorik espero kostaldean.\nHaizeak mendebaldetik eta ipar-mendebaldetik joko du, eta indarra hartuko du gaur arratsaldean. Baliteke gune irekietan 100 km/h-tik gorakoak izatea, bereziki, kostaldean eta Kantauri isurialdeko mendietan. Gune ez irekietan\n70-80 km/h-ko abiadura izango dute, batez ere, kostaldetik gertu. Horregatik, baliteke batzuetan 80 km/h-tik gorakoak ere izatea.\nOstiral goizean, egoera antzekoa izango da, baina haizeak indarra galduko du egunak aurrera egin ahala. Asteburuan, ordea, haizeak indarra hartuko du berriz, eta baliteke kostaldean eta mendi inguruetan 80100 km/h-koa eta gainerakoan 60-80 km/h-koa izatea.\nFïnean, egoera aurreikusitakoa bada, aurtengo neguko denborale gogorrena izango dugu, eta prezipitazio ugari, haizea, egoera txarreko itsasoa eta elurteak izango ditugu. Elurteei dagokienez, asteburuan, igandean batez ere, elur-maila baxua izango da eta baliteke elur kantitate nabarmenak pilatzea.\nOharra: Kontuan hartu behar da denborak aurrera egin ahala aurreikuspenen fidagarritasunak behera egiten duela; hori dela eta, iragarpenen eguneraketak jarraitzea gomendatzen dugu Euskalmeten orria bisitatuta ( http://www.euskalmet.net) edota Twitterra irakurrita (@Euskalmet).\n20060216_01_0001.jpg 300 KB (jpg)\nSegurtasun Sailak elurragatiko alerta laranja ostegunera, otsailak 5, luzatu du


Upelako berbalagunak - bizkaie.biz\nEuskerea berbagai IV. urtea // 154. zenbakia\nEkintza horreen adibide, Bizkaiko berbalagun batzuek (Urtuella, Getxo, Muskiz, Bilbo eta inguruetakoak) osteratxo bat egin eben Gipuzkoara joan dan zapatuan (martiak 18). Goizean goiz Bilbon batu eta Zumaiara joan ziran. Bertan kostaldeko herriaren paraje ederra ezagutzeko aukerea izan eben (bai oinez, bai txalupan, bai erakusketa batean) eta ondoren Asteasuko Sarasola sagardotegira joan ziran.\nSagardotegian giro ederra sortu zan kupelen inguruan, bertsolariak eroan ebezelako okasinorako. Euskaldunen meketako ohiturak zaharrak bizi ebezan lehenengo personan, sagardotegira bertaratutako zaragozar, ekuadortar eta euskaldunen artean. Esan beharra dago berbalagunen artean be jatorri askotako jentea batu zala taldean. Iluntzean Azpeitira joan ziran eta herriko tabernetan ligetako ikastaro praktikoen saiakerak ikusi ahal izan ziran. Hala eta guztiz be, nahiko euskaldunak izan ziran berbalagunak horretan be.\nEgun polita ekimen politagoaren barruan. Ostera, badauka berbalaguna proiektuak behar dauen osogai garrantzitsu bat: euskeraz erreztasunez berba egiten dauen jentea. Egon badagoz, baina gehiago dira euskeraz ikasten dabizanak ikasprozesua amaitutzat emoten dabenak baino. Alde horretatik, ondo egongo zan Bizkaieko irakurle berbalapiko batzuk berbalagun proiektuan parte hartzera animetea.\nEuskereak eskertuko deutsue!\nProzesu berbeak gero eta garrantzi handiagoa daukan egunotan, euskalduntze eta hizkuntz normalizazino prozesuak ezin doguz bazterrean itxi. Izan be, gero eta jente gehiagok erakusten dau euskeraz biziteko borondatea eta ideologien arteko gatazka nabarmena baldin bada gure inguruan, hizkuntzen arteko burrukea askozaz be agirikoagoa da; nahiz eta batzuetan agirikoa bietako hizkuntza baten absentzia izaten dan.\nEsandako legez, euskal herritar askok hizkuntzen balantzea orekatu gura dau (argi dago dan-danak ez dirala, ostantzean...), baita atzerritik (asagokotik zein parajekotik) etorritako hainbat euskal herritar barrik be. Eta hain zuzen be horreen guztien gogoak eta asmoak bateratzeko sortu zan berbalaguna proiektua.\nBerbalaguna proiektuak euskeraz berba egiteko jarioa daukien eta euki gura dauen jentea batzeko egitasmoa da. Herriz herri, berbalagun taldeak palan ibilten dira, poteoan, zinemara joaten dira... bizimodu normalean jente normalak egiten dauen hori egiten dabe. Desbardintasuna bakarra da: euren bizitza normalean ez bezela, berbalagunek euskeraz egiten dabela. Horretara, zinemara joanda be, filma euskeraz komentauko dabe eta gitxinaka, ez dakienek jakingo dabe, dakienak irakasle lana egin dauela sumatu barik.\nHain zuzen be, hor dagoalako euskerearen zabalkunderako programa honen gakoa: euskeraz ondo dakienak ez dau sentidu behar inoren begiralea danik. Hori baino, lagunakaz egingo leuken bizimodua euki behar dau bere berbalagunakaz. Azken batean, laguntasuna ezartzen bada hizkuntzearen beharrizan eta ikasprozesuaren ganetik, euskerea ekintzak egiteko atxakia izatetik ekintza horreen kode izatera pasau beharko dalako.


5,2 milioi USD Potatoes AEBk xede-merkatuetan egindako sustapen-ahaleginetarako - Potatoes News\n5,2 milioi USD Potatoes USA-k xede-merkatuetan egiten dituen sustapen-ahaleginetarako\nUrtarrilaren 2, 2022\nMerkaturako Sarbiderako Programarekin (MAP) konprometituta, Potatoes USAk 5,242,949 USD jaso zituen Estatu Batuetako Nekazaritza Sailaren (USDA) Atzerriko Nekazaritza Zerbitzuaren (FAS) 2022-2023 merkaturatze-urterako.\nHau, beste FAS programa batzuen finantzaketa gehigarriarekin batera, hala nola Nekazaritza Merkataritza Sustatzeko Programak (ATP) eta Kalitate Laginen Programak (QSP), xede-merkatuetan sustapen-ahaleginak are eragin handiagoa izatea ahalbidetuko du.\nUSDAren Merkatu Sarbiderako Programaren finantzaketa hau nazioarteko 15 merkatutan erabiliko da, MAP zorrorako merkatu berri batean barne: Golkoko Lankidetza Kontseiluan (GCC) eskualdean. ATP programaren bidez GCC eskualdean aurrerapen handiak ikusi ondoren, merkatua Potatoes USA-ren Unified Export Estrategian gehitu zen 2022/23rako helburu-merkatu ofizial gisa.\nMAP finantzak elikadura-zerbitzuak, txikizkakoak, kontsumitzaileak, hazi-patata eta merkatuetara sartzeko programak lagunduko ditu merkatu horietan. Programa hauek guztiek AEBetako patataren eskaria indartzeko helburu nagusiarekin lan egiten dute. MAPek finantzatutako marketin-jarduerak honako hauek dira: janari-zerbitzuen eta txikizkako sustapenak, merkataritzarako hezkuntza eta prestakuntza teknikoa, menuak garatzeko lanak, merkataritzako merkantzia, AEBetako patata errezeten garapena, kontsumitzaileentzako elikadura-heziketa eta abar.\nJarduera hauek eragin handia izan dute, eta horrek lagundu egin du USDAren finantzaketa handitzeko erabakian.\n2016ko ikerketa baten arabera, MAPek 28 USD ematen ditu esportazio-irabazietan gobernuak eta industriak nazioarteko merkatuaren garapenean gastatutako USD1 bakoitzeko, eta patata-esportazioak AEBetako ekoizpenaren % 20 gutxi gorabehera, finantzaketa honek onura handiak ekar ditzake. industria.\nPotatoes USA-k hurrengo merkaturatze-urtean finantzaketa hori erabiltzea espero du AEBetako patataren esportazioak eta merkatu-kuota handitzen jarraitzeko.\nPotentzial isurketa eta finantza tentsioa garatxoaren debekua jarraitzen duen heinean\nPatata-oinarritutako produktu prozesatuen eskaeraren igoera


Azken eguneratzea: 2018/08/30 09:04 (UTC+2)\nPolitikariak ukatu egin ditu salaketak, baina esan du barne zatiketak saihestu nahi dituela alderditik alde eginda.\nAlex Salmond Eskoziako ministro nagusi ohia. Argazkia: EiTB\nAlex Salmond Eskoziako ministro nagusi ohiak dimisioa eman du Eskoziako Alderdi Nazionalistan (SNP) sexu-eraso salaketa batzuen ondorioz, nahiz eta ukatu egin dituen.\nPolitikariak esan du barne zatiketak saihestu nahi dituela alderditik alde eginda, alderdikide batzuek kanporatzea eskatu baitute.\n2014an Eskoziaren independentziari buruzko erreferenduma egitea lortu zuen ministro nagusi ohiak azpimarratu du bere izena garbitutakoan SNPra itzuliko dela.\nEskoziako Gobernu autonomoak barne-ikerketa egin zuen, Salmonden aurkako salaketen harira, eta horiek Poliziari helaraztea erabaki zuen aurreko astean; politikariak, dena den, ezeztatu egin zuen Eskoziako Gobernuaren buru zegoela inolako jazarpenik egin izana, eta akusazioak "irrigarriak" direla esan zuen.\nSalmondek bideo bat bidali zien hainbat komunikabideri asteazken gauean, bere dimisioaren berri emateko. Bertan jakinarazi zuenez, alderdiko idazkaritza nagusiari idatzi zion, bere erabakiaren berri emateko.\n"45 urte eman ditut Eskoziako Alderdi Nazionalistan; horietako 20tan, alderdiko liderra izan naiz, eta zazpitan, Eskoziako ministro nagusia", adierazi zuen Salmondek. Horrez gain, Eskoziaren mugimendu independentistaren alde egiten jarraitzeko agertu zen. "Benetan maite ditut SNP eta Eskoziako mugimendu independentista. Nire bizitzan, konpromiso handiak izan dira. Baina, gaurkoan, idazkaritza nagusiari idatzi diot, afiliazioari uko egiteko", azaldu zuen.\nSalmonden hitzetan, Nicola Sturgeon Eskoziako ministro nagusiak presioak jasan ditu, beste alderdi batzuen aldetik, bera zigor zezan: "Ez nintzen sartu politikan oposizioak SNPri eraso egiteko aukerak errazteko, eta, Parlamentua datorren astean izango denez bueltan, dimisioa eman dut, eraso horiek desager daitezen".\n"Baina gauza bat oso argi dut: alderdiak bere burua ni zigortzera behartuta ikusten badu, horrek barne-zatiketa handia sortuko luke", erantsi zuen.\nEskoziako Gobernuaren aurkako kereila\nAurreko astean, Salmondek iragarri zuen Eskoziako Gobernuaren aurkako kereila aurkeztu zuela, Gobernuak, barne-ikerketa egiten ari zenean, ez ziolako utzi bere burua defendatzen.\nEskoziako komunikabideen arabera, jazarpena urtarrilean salatu zuten bi lagunek, Salmond ministro nagusi zenean Gobernuko langile ziren bik.\nPrentsaren arabera, 2013ko abenduan gertatu ziren erasoak, Bute Housen, ministro nagusiak Edinburgon duen egoitza ofizialean.\nDuela egun batzuk, Sturgeonek esan zuen Salmonden aurkako salaketak, nahiz eta berarentzat onartzeko zailak eta alderdiarentzat "gogaikarriak" diren, modu "zuzen eta egokian" ikertu behar zirela.\nSalmond 2007 eta 2014 bitartean izan zen Eskoziako ministro nagusi. 2014ko irailean, erreferenduma egin zuten Eskozian, Erresuma Batuan jarraitu edo independentzia aldarrikatzea erabakitzeko; eskoziarren % 55ek Erresuma Batuan jarraitzearen aldeko botoa eman zuten. Emaitza horien ondorioz, Salmondek dimisioa eman zuen, eta Sturgeonek hartu zuen Eskoziako Gobernuaren eta SNPren buruzagitza.


Sanferminak 2017: Haurren Eguna ospatuko dute gaur Iruñean | Herriak eta hiriak | EITB\nHaurren Eguna ospatuko dute gaur Iruñean\nTxotxongiloez, puzgarriez, musika emankizunez eta zezensuzkoaz gozatu ahal izango dute Iruñera joaten diren haurrek.\nBuruhandi eta erraldoien konpartsako Caravinagre kilikia. Argazkia: EFE.\nHaurren Eguna ospatuko dute gaur Iruñean, eta etxeko txikientzako eskaintza oparoa biltzen du aurtengo sanferminetako egitarau ofizialak. Ikuskizun eta ekitaldi ugari izango dira gaur, goizeko lehenengo orduetatik hasita.\nEgunero legez, 09:30ean buruhandi eta erraldoien konpartsa hirian barrena abiatuko da, eta ume guztiak ongietorriak izango dira.\nAskatasun plazan, ‘Hauek festak hauek!’en baitan, haurrentzako jarduerak eta tailerrak izango dira. Horrez gain, Larrain parkean, ‘Birjolastu’ izeneko eremuan, puzgarriez, tailerrez, txalupez eta rokodromoaz gozatzeko aukera izango dute umeek. Haurrentzako parke biak doakoak dira, eta 11:30etik 14:00etara eta 18:00etatik 21:00etara egongo dira zabalik.\nAurretik aipatutakoaz gain, Askatasun plazan txotxongilo ikuskizuna izango da, 20:00etan, Maese Villarejoko txotxongiloen eskutik. Eguna bukatzeko, zezensuzkoa Santo Domingo kaleko aldapatik abiatuko da, eta ohiko ibilbidea egingo du (Udaletxe plazatik Kale Berrira).\n23:30ean, Gurutzeko plazan, dantzaldia egongo da, Niágara taldearen eskutik; Gaztelu Plazan, Orquesta Ingenio taldea arituko da; eta Javier Errok eta bere bandak kontzertua eskainiko dute Foruen Plazan. 23:45ean, Jazzferminen baitan, Lionel Belmondo & Marzo Bellizzi izango da gaur protagonista Konpainia Plazan.


Itelazpik 2019ko Lan eta Enpresen Aurkezpeneko Jardunaldietan parte hartu du | Itelazpi\nXXXVIII. KANPEZU 2019 IRAUPEN-IBILALDIA BABESTU DU ITELAZPIK\nItelazpik 2019ko Lan eta Enpresen…\nItelazpik 2019ko Lan eta Enpresen Aurkezpeneko Jardunaldietan parte hartu du\nItelazpi leiala da gizartearekiko duen konpromisoarekin eta horregatik parte hartu du Bilboko Ingeniaritza Eskolak (UPV/EHU) otsailaren 12an antolatutako 2019ko Lan eta Enpresen Aurkezpeneko Jardunaldietan.\nJoan den otsailaren 7an Bilboko Ingeniaritza Eskolak antolatutako 2019ko Lan eta Enpresen Aurkezpeneko Jardunaldiak hasi ziren. Aste osoan zehar, euskal enpresa-egiturako punta-puntako enpresak eman dira ezagutzera ikasleen artean; horrez gain, enpresa bakoitzaren lan-eskaintza aurkeztu dute, baita ingeniaritzaren lan-merkatuko etorkizunerako aukerak ere.\nItelazpik jardunaldi horietan parte hartu du gizartearekiko dugun konpromiso irmoaren barruan, gizartea baita gure zerbitzuen azken hartzailea. Halaber, jardunaldi horietan parte hartzean, gure helburua izan da otsailaren 11n ospatu zen Zientziako Emakumearen eta Neskaren Nazioarteko Egunarekiko konpromisoa islatzea; hain zuzen ere, horren xedea da emakumeen lan zientifikoa aintzat hartzea eta nesken interesa eta bokazioak sustatzea, zientzia-ikasketetarako joera izango duten etorkizuneko ikasle gisa.\nHori dela-eta, Itelazpi aliantza handia garatuz joan da telekomunikazioen arloko prestakuntza-sektorearekin, hau da, Bilboko Ingeniaritza Eskolarekin eta Lanbide-heziketako Zentroekin, besteak beste. Izan ere, horiek urtero doaz Itelazpi Ezagutu programaren barruan integratutako ate irekien jardunaldietara. Horrela, Itelazpik, bere zerbitzuak ezagutzera emateaz gain, telekomunikazioen ezagutza eta ikasketa bultzatu nahi ditu gazteen artean eta, bereziki, emakumeen artean, hurrengo urteetan horien parte-hartzea erabakigarria izan behar delako.


Pobrezia eta bazterketa sozialaren aurkako HEL - sindicato ESK sindikatua\nESK-k hainbat eragile sindikal eta sozialekin batera Euskal Herriko Eskubide Sozialen Kartan hartzen duela parte. Lan dinamika honetatik pobrezia eta bazterketa sozialaren aurkako lege herri ekimen bati ekin zaio. Ekimen hau honako helburuen inguruan egituratzen da:\nDsBEra heltzeko baldintzen hobetzea.\nDsBEren zenbatekoaren hobetzea, berau LsGSrekin lotuz.\nGizarte Larrialdietarako Laguntzak-GLLrako eskubide subjetiboa.\nEtxebizitzarako eskubide subjektiboa.\nEusko Legebiltzarreko mahaiak ekimenaren izapidea onartu du eta Gobernuan diren alderdiek, PSOE eta EAJ hain zuzen, euren lege-proiektua erregistratu dute duela urte bat Artolazabal Sailburuak iragarritako murrizketa guztiekin ekimen soziala baliogabetzeko asmoarekin.\nHau dela eta, sinadura kopururik handiena biltzera behartuta gaude denboraldi oso laburrean. ESK sindikatuko egoitzetatik pasa zaitezkete sinaduren paper-orriak jasotzera edo bertan sinatzeko.


Meridian eskualdeko taldea tokiko irabazlea, Rockein lehiaketan | Geuria\nBasauri eta Arrigorriagako Meridian taldeak irabazi du tokiko talderik onenaren saria 2019ko Rockein lehiaketan. Sari nagusia Sara Zozaya donostiarrak irabazi du, euskarazko talderik onena Cäctus izan da eta publikoaren saria Dukkha taldeak jaso du.\nTokiko talderik onenaren saria Meridian taldeak irabazi du // Argazkia: David Mars\nBasauri eta Arrigorriagako Meridian taldeak irabazi du tokiko talderik onenaren saria 2019ko Rockein lehiaketan. Sari nagusia Sara Zozaya donostiarrak irabazi du, euskarazko talderik onena Cäctus izan da eta publikoaren saria Dukkha taldeak jaso du\nRockein lehiaketaren zazpigarren edizioak baditu irabazleak. Sari nagusia Sara Zozaya donostiarrak irabazi du, tokiko banadarik onena Meridian izan da (Basauri-Arrigorriaga), euskarazko talderik onenaren saria Cäctus talde bermeotarrak eskuratu du, eta publikoaren saria Dukkha hirukote gipuzkoarrak irabazi du. Finala maiatzaren 11n ospatu zen Basauriko Social Antzokian eta bertara 270 lagun bertaratu ziren, “iazko 250ak gaindituz”, diote antolakuntzatik.\nSara Zozaya The Roof edo Nerabe bezalako proiektuetan ibili da, eta Rockein-en sari nagusia irabazten duen lehen emakumea da. Besteak beste, gutxienez bost kantetako EP profesional bat kaleratuko du eta bideoklip profesional bat grabatu eta ekoiztuko du. Doña (Iruñea) eta Meridian (Basauri eta Arrigorriaga) taldeak ziren sari nagusia irabazteko beste hautagaiak.\nTokiko talderik onenaren saria Meridian taldeak irabazi du, Basauri eta Arrigorriagako kideek osatutako power-trio-a. Sari nagusirako hautagaia ere bazen eskualdeko taldea, baina lehen saria eskuratu ez zuenez, Tokiko artistarik onenari saria irabazteko hautagai izateko kontutan hartu zuen epaimahaiak, lehiaketaren oinarriek markatzen dutena jarraituz. Herio, Keniama eta Samoah ziren tokiko talderik onenaren kategoriako beste hautagaiak.\nCäctus, Bermeoko hard-rock laukotea, izan da euskarazko proposamenik onena eta Dukkha hirukote gipuzkoarrak irabazi du Publikoaren saria 188 boto jasota. Aurten 2.670 lagunek parte hartu dute bozkaketan, iaz baino 20 gehiagok. Euskarazko talderik onenak abesti baten grabazioan eta ekoizpenean parte hartuko du. Era berean, saridun guztiek (talde irabazleak, tokiko talderik onenak, euskarazko talderik onenak eta publikoaren sariak) Bizkaiko areto nagusienetako batean edo 2019ko MAZ Basauri jaialdiaren barnean kontzertua eskainiko dute.\nFinaleko epaimahaiak “talde finalisten maila bikaina” azpimarratu du. Finaleko epaimahaia osatu dute: Álvaro Fierro, kritikari musikala, dokumental musikalen zuzendari eta kulturaren alorrean eragin ekonomikoak ikertzen dituen Cultumetría enpresako arduradunak; Jon Mikel García, Bay Of Biscay Festival-eko komunikazio arduradunak; Jon Aguirrezabalaga, ekoizle musikalak; Amaia Santana, musikan berezitutako kazetariak (MondoSonoro, Rock In Bilbo); Iker Bárbara, MondoSonoro aldizkari musikalaren Euskal Herria eta Errioxako edizioaren koordinatzaileak; Joseba Vegas, BI FM-ko zuzendariak; Asier Arrieta, sormen publizitarioko irakaslea EHUn; Igone Beloki, Basauriko Udaleko Gazteria saileko zinegotziak eta ‘Willy’, WAS musika taldeko kide eta sortzaileetariko batek.\nRockein Basauriko Udalak, Arrigorriaga, Galdakao eta Laudioko Udalen laguntzaz, bultzatutako Euskal Autonomia Erkidego eta Nafarroako bakarlari eta taldeei zuzendutako lehiaketa musikala da. 2019an laugarren urtez jarraian bere parte hartze errekorra gainditzea lortu du, 146 artistek izena eman ostean (iaz baino 11 gehiagok). Rockein-en sari nagusiko aurreko irabazleak The Owl Project (2018), Los Cosméticos (2017), Albert Cavalier (2016), Grand Matter (2015), The Weapons (2014) eta Radiofunkens (2013) izan dira.\nEuskadiko eta Nafarroako musikari onenak bilatuko ditu zazpigarren urtez Rockein lehiaketak


Patxitrapero: Oreka txar horretan bizi gera\nOreka txar horretan bizi gera\nBernardo Atxagak Iruneri gauza polit eta mamitsu asko kontatu zizkion. Orain burura datozkidan batzuk: troskistaren pasadizoa; maitalearen ordain epela; leihorik gabeko etxeak eta paisaia; ikuskera jibarizatzailea....\nBaina neri atentzioa gehien eman zidana, hauxe:\n“Lanpetuta nagoen? Bueno... Badakizu, egunak asko dira, baina lanak, are eta gehiago. Oreka txar horretan bizi gera. Nik lana badut eta egunak ere baditut, baina ez zaizkit ondo batzen. Beti esaten det, asteak beste egun bat izango balu… Eta horrelaxe bizi gera, beti larri, beti estu..”\nAlajaina. Inor patxadatsu somatzen banuen, bera zan, Bernardo Atxaga.\nJakintsuenak ere larri bizi badira... Ze esperantza daukagu jakintzatik hain urruti gabiltzanok?\nIrudipena daukat, kortesiazko erantzun moduko bat bota ziola Iruneri. Berari ez zegokion bat. Posible zaiola berari lasai bizitzea, eta halaxe bizi dala.\nHori sinistu nahi det, ""Estu-ta-larri" trenetik jeisteko erabakia hartu baitet egunotan. Latza litzateke, ahalegin serio bat egin ondoren, ezinezkoa zaidala konturatzea!\nEz da ezinezkoa, ezta?\n. Patxi en 12:59 da manhã\niturri 10/31/2009 2:42 da tarde\nAurreratu egin zara. Nik ere elkarrizketa patxadaz irakurri eta zerbait atera nahi nuen neure txoko digitalean.\nAtxaga larri bizitzea normala da. Agenda beti bete samarra izaten duen horietakoa baita Asteasukoa.\nJozulin 10/31/2009 5:44 da tarde\nTopatzen baduzu modua, abisatu mesedez, uste dut horren beharrean gaudela asko eta asko.\nPatxi 11/02/2009 12:22 da manhã\nBaina agenda beteta izanagatik ere, lasai bizi leike, ala, Iturri? Dana kontrolpean eta lotuta izateak eman behar duen lasaitasuna... Ni sekula ez naiz agenda bat jarraitzeko gai izan eta.\nNere kontu, Jozu, nola ez ba!\nHasiera ezin txarragoa izan det behintzat. Ostiral gauean nere ordenagailuak poff egin zuen. Bi egunetan, berrehun aldiz bai saiatuko nintzen hura piztu eta bizirik pixkabatean manentzen. Alperrik.\n(Ordenagailuak Poff egitea, seinale bat ote zan? Nik interpretatzen jakin ez dedana?\nEa ordenagailu-teknikariarengan bigarren seinalea antzemateko gai naizen ;-)\nZu 11/02/2009 11:06 da manhã\nAsmatuko al genuke tren horretatik jaitsita bizitzen? Ez dakit ba...\nEta gauza bat da itxura (neuk ere lasaiaren itxura ematen baitiot Atxagari), eta bestea barrutik pasatzen dena eta seguru asteak beste bi egun gehiago edukiko balitu ere asteasuarrak nahi adina zeregin izango lukeela beti.\nOrdenagailuak ploff egin badizu, agian hauxe dezu trenetik jaisten saiatzeko aukera, edo jaitsi bazara gutxiagotan igotzekoa.\narasanse 11/02/2009 10:43 da tarde\nEz da ezinezkoa: Nik badakit zein den modua; lagun batek ia lortu du. Baina gauza asko utzi behar dira alde batera. Batez ere zerbait edo gehiena utzi behar da. Ezin da jornada osoko lana egin, eta bloga mantendu, eta beste blogak letu eta parte hartu, eta albistegietan parte hartu, eta familia atenditu, eta maitale ona izan, eta lagunak zaindu, eta ama-aita prestua izan, eta norkbere aita eta ama zaharrak zaindu, eta... Ezin da denetara iritsi. Lasai bizitzeko, gutxira iritsi behar da. Eta batez ere, lasai geratu egin duzun aukerarekin. Trapero! zu oraindik ez zaude horretarako prest. Ezta ni ere. Jakintsuak bagara jakingo dugu noiz iritsi zaigun garaia.\nPatxi 11/04/2009 1:14 da manhã\nBeste seinale bat: gaur informatikari-teknikariak ordenagailua bueltatu dit: begiradarekin mezu hau luzatu dit:\n"Manolete, Manolete, zi no zabe torear, pa qué te mete?"\nAurrekoan bentiladorea askatu nuen, hautsa kentzeko, eta nunbait ez nuen beharbezela lotu. Ordenagailuak 90 gradu hartzen zituen eta itzaldu egiten zan.\n1go ondorioa: makina gehiegi berotuz gero, erre egingo da\n2. ondorioa: zi no zabe torea, pa qué te mete, hau da, ez eskatu zure buruari eman dezakeena baino gehiago. Onartu zure mugak.\nZu, saiatuko naiz, baina ia ziur dakit ez dedala lortuko. Estatistikak nere kontra jokatzen dute. Hamaika aldiz saiatu naiz, eta hamaika aldiz hutsegin det ;-)\nArantza, hau ohorea! Arrazoi haundia daukazu bai. Eta ea Atxagaren jakituriaren erdira behintzat iristen geran, garaia noiz iritsi zaigun konturatzeko!


BIOHEALTH TOPAKETA: Euskadiko Parke Teknologikoen Sarearen eta Granadako Osasunaren Parke Teknologikoaren erakundeen arteko lankidetza eta negozio-aukerak - Red de Parques de Euskadi\nBIOHEALTH TOPAKETA: Euskadiko Parke Teknologikoen Sarearen eta Granadako Osasunaren Parke Teknologikoaren erakundeen arteko lankidetza eta negozio-aukerak\n2021, Albisteak, Araba, Bizkaia, Gipuzkoa, Konpromisoa, Noticias\nIzena eman dezakezu jada azaroaren 11n, osteguna, online egingo den BIOHEALTH topaketaren alde biko bileretan parte hartzeko\nAlde biko bilerez gain, AJL Ophthalmic, I+Med, ViveBiotech, CICbiomaGUNE, BCMaterials, OWL Metabolomics, Roxall Group, Pharmamel, IPBLN, Medina Fundazioa eta beste hainbat erakundek ere lankidetzaren arrakasta-kasuak aurkeztuko dituzte topaketan.\nIzena eman ahal izango duzu irailaren 30era arte aldebiko bilerak egiteko. Urriaren 7tik aurrera, bilera zein erakunderekin egin nahi duzun aukeratu ahal izango duzu.\n09:10 Kasu praktikoen aurkezpena (10 kasu elevator pitch formatuan, 5 minutu/aurkezpena)\n10:15 Eskariaren eta prestasunaren araberako aldebiko topaketak (gehienez 5 topaketa, 15 minutu/topaketa)\nBIOHEALTH topaketa EPTS eta GOPT garatzen ari garen senidetze-programaren barruan kokatzen da, bi inguruneetan kokatzen diren erakundeen arteko harremana, lankidetza eta negozio-garapena bultzatzeko helburuarekin.\nEPTSn 600 erakunde inguru daude, eta osasun-ekosistema da haien gailurretako bat. Arlo horretako enpresa, funtsezko eragile, startup eta plataforma teknologiko ugari daude bertan.\nGOPT Bizitza eta Osasun Zientzietan espezializatutako Estatuko Parke Teknologiko bakarra da, 103 erakunde ditu eta, bere zutabeen artean, osasun-asistentzia nabarmentzen da, baita enpresa, ikerketa-zentro eta irakaskuntza-fakultate nabarmenak ere.\nK·business Euskadiko Parke Teknologikoen Sarearen barruko eta kanpoko erakundeen arteko topagunea da, harremanak, lankidetza eta negozioaren garapena bultzatzeko. Orain arte 10 edizio egin dira, 300 erakundek baino gehiagok parte hartu dute, aldebiko 200 topaketa baino gehiago egin dira eta hainbat merkataritza-akordio lortu dira.


Arratia: Inausi Fedearen Arbolea: Alkarte Penitentzirako materialak\nKanta: Zabaldu egizuz (osorik)\nArbola baten inausketa erasangarria da. Mingarria bezain behar beharrezkoa da fruta-arbola gehienentzat. Adar edo adaxka batzuk inausi behar dira arboleak indar gehiago izan daian, eta frutu hobea emon daian. Arte bat da ondo inaustea; jakin egin behar da zein adar ebagi, zelan eta nondik ebagi, eta sasoia be egokia izan behar da.\nEz al da hau kontzientzia azterketaren ezaugarri bikaina?\nJesukristoren Ebanjelioa San Joanen liburutik (Jn 15, 5-14)\n«Ni naz mahatsondoa eta zuek aihenak. Norbait niri itsatsita badago, ni berari lez, horrek frutu asko emongo dau; ni barik ezin dozuelako ezer egin.\nNiri itsatsita ez dagoana kanpora botaten dabe, ebaki eta ihartzen dan aihena moduan; gero, batu, sutara bota eta erre egiten dabe.\nAitak maite nauan legez, halantxe maite zaituet nik be zuek; iraun tinko nire maitasunean.\nZuek nire adiskide izango zarie, nik agintzen deutsuedana egiten badozue. »\nSalmo egileak argi egiten dausku berba: Errukitsu izatea zorion iturri da. Pobreari emotea zorion iturri da. Zorionekoak gu holako frutuak emoten doguzanean!\nPazientzia dauka Jaunak, hau da, errukitsua da. Beti dago zain fruitu onak emon dagiguzan:\nJainkoa ez da nekatzen gu parkatzen.\nBaina guk be parkamen horren beharra sentitu behar dogu!\nJainkoagaz ditudan hartuemonak, senideakaz ditudan hartuemonak, ni neugaz dodazan hartuemonak aztertuko doguz orain…\nZer ebagi, zer inausi nire bizitzan…\nPekatutik libre egoteko tentaldia: harrokeria inausi\nPekatutik libre biziteko tentazinoa, perfekzinoaren tentazinoa handiak dira, eta ezin badogu lortu, itxurea egiten ahalegintzen gara.\nEta egoera larriagoa da itxurakeria hori besteengan bakarrik ikusi eta salatzen dogunean, geureagaz konturatu barik. Eta hori luzaroan mantentzen bada, herritar batengan harrokeria dana, fededun batengan pekaturik larriena da. Harrokeria horrek itsutu egiten gaitu, ezin izango dogu antzeman argitasunez geure jokabidea, eta ez deusku itxiko erlatibizatzen ingurukoena.\nGure barruko otoitzean, eskatu deiogun Jainkoari pekatutik libre egoteko tentalditik libratu gaizala. Maitasunaren Jainkoak izan daiala tokia gugan, eta ez Legearen Jainkoak.\nKanta: Errukitsu Jainko Aita lez (4) (edo Erruki Jauna, pekatu egin dogu-ta)\nUgaritasunak pobretuta: konsumoa inausi\nKonsumoa nahitaezkoa da gaur egun, bertute bihurtu jaku: produzidu, konsumidu, disfrutau eta dibertidu.\nHemen gehienok jokatzen dogu antzera, ezkerreko zein eskoiko, fededun zein ateo izan. Telebista piztuta hazten gara (lagun egiten deusku, nahita ez egin jaramonik!), behar ez doguna erosten dogu, zenbat eta merkeago hobeto, ekoizleen soldaten kaltetan bada be bardin deusku. Dana gura dogu: baserria, pisua kalean, eta, ahal bada, etxe bat oporretarako be bai; kotxe bat beharrera joateko eta beste dotore bat erakusteko. Erosketa maratoi honetan, munduaren baliabideak erre egiten ditugu, eta kolokan ipini ekologiaren oreka eta etorkizuna.\nTradizino espiritual nagusi guztietan eta terapia psikologiko moderno gehienetan, gehiegizko konsumoa barruko hutsune baten sintomatzat joten da. Barruko hutsune hori ezin da erosketa eta hamaika trastez bete. Eta zein da urtenbidea?\nUrtenbidea benetan garrantzitsua dana bilatzea da. biziteko poza, edertasun zaletasuna, laguntasunaren oparia, naturagaz bat egitea, egia bilatzea, espirituaren sakontasuna. Horreek danak libre hazten dira, doan, gauzak pilatu barik.\nHori dana lantzen dogunean, orduan aberastu egiten gara, indartu, adoretu. Ezin dau inork hori kendu. Aberastasuna ez da gauza asko eukitea, gitxiago gura izatea baino.\nSakristiatik kanpo hazi fedea\nBatzutan gure fedea, gure eliztar izatea lotsaz eta bildurrez bizi dogu. Kasu gehiago egiten deutsagu edonoren eritziari ebanjelioari baino. Haize barik, eguzki barik, beti negutegian bizi bada gure sinismena ezin handitu, ezin fruitu ugari emon.\n“Ez izan bildurrik” dira Kristoren berbak. Hori da nire jokabidea?\nHona hemen gure Fedearen arbolaren ezaugarria.\nAdar ederrak ditu: Jaunaren Hitza, bakea, esker ona…\nZoritxarrez adar okerrak, agorrak be emon dauz.\nHarrokeria, kontsumokeria, fededun izatea lotsa eta bildurrez bizitzea…\nEzaugarri lez, adar bi inausiko doguz: harrokeria eta kontsumokeria.\nHauxe eskatuko dogu: Aitaren parkamena guregana heldu daitela.\nArgi bila ibili gaitezala beti.\nHauxe da Garizuma: Jesusengana itzultzeko aukerea, Jainkoaren oparia, gure bizitzak arteztuteko aldia, aldendu bagara, Jaunagana batu barriro be.\nMugatuak bagara eta ilunetan bagabiz be, txarra inausi eta ona baloratu eta edertu gura dogu.\nBidea egin gura dogu. Edadetuengana. Pobreengana. Gaztetxoengana. Familiarengana. Boluntario eta eliztarrengana. Espiritual formazioa jagonda. Ebanjelioaren ikasle misiolariak!\nGura dozuenok, urreratu abadearengana eta esan berba baten edo bitan, zuen bizitzan zein adar inausi behar dozuen.\nKantak eta salmoak…\nAbadeak: Kristoren argipean garbituko doguz orain gure pekatuak.\nMonitoreak: Nik autortzen dautsat… (danok batera)\nAbadeak: Egin daigun otoitz, Jesukristok erakutsi euskunez: Gure Aita...\nAbadeak: Kurutzearen bidez, Jesukristok berarekin eta gure artean adiskidetu gaitu.\nHorren ezaugarri lez, emon deiogun bakea alkarri “Arrenka eske gagoz” kantatuz..\nAbadeak: Sakramentu honek Jesukristoren bizitza eskeintzen deusku.\nAbesti honegaz eskerrak emongo deutsaguz.\nEsker onezko kanta bat: Eskerrak bihotzetik Aita Jaungoikoa\nPENITENTZIARAKO ARGIBIDEAK eta ASTE SANTURAKO OHARRAK\nBedeinkatu zagiezala Jainko ahalguztidunak,\nJainkoak parkatu egin ditu zuen pekatu guztiak. Zoaze Jaunaren bakean.


ezkontza mahaiaren Erakundea: non eta nola zure gonbidatuak eseri | Zure ezkontza blog\nezkontza mahaiaren Erakundea: non eta nola zure gonbidatuak eseri\narabera Rocio Ramirez | Abu 27, 2017 | plangintza | 0 iruzkinak\nNot non eseri jakitea pertsona deseroso sentitu daiteke. eserlekuak aukera bat helburu nagusia ezkontza, Elkarrizketa animatzen eta gonbidatuak bereziena ohoreak. Beste arrazoi batzuen artean, hainbat plater zerbitzatu behar den ala ez, hornitzailearen zer da zerbitzatzeko joan jakin beharko, non eta nori. ez baduzu ospakizun aspergarria eta desatsegina bat nahi baduzu, hobe da eserlekuak zure gonbidatuak plan bat pentsatzea.\nSortu hiru zutabe zerrenda, Bisitari izen bat, beste erlazio-maila batera (senargaiaren laguna, Emaztegaiaren izeba, etc.) eta pertsona horrek zerikusia interes ezaugarria eta / edo zehatz batekin, hirugarren bat. orain, guztiak egin behar duzun da bereizi taulak desberdinetan gonbidatuak, beren harremana mailaren arabera, eta orekatzeko interes edo eginbide mahai bakoitzean gonbidatuak amankomunean.\n2. Sortu taula newlyweds bat\nEzkontideen arreta zentroa izango da eta bere ondoan eserita gonbidatuak hartuko da gonbidatu bereziak. Kasu honetan, aukera hauek dituzu: Jarri mahai txiki bat esklusiboki newlyweds(aukera erromantikoa) edo newlyweds egiteko mahai bat, euren familia eta gonbidatu bereziak. zer aukeratzen duzun edozein izanda, Ezkontideen beti egon eserita behar bata bestearen ondoan.\n3. ¿Zortzirenak edo taula karratu?\nmahai-inguru batean, non gizon eta emakume Ordezko beharko, du newlyweds bata bestearen ondoan eseri behar dute; senargaiaren ondoan amabitxia izan beharko, aitona, senargaiaren ama, Bride, Aita, Bride, Ama, senargaiaren aita, amona, Gizon onena eta andregaia. mahaia angeluzuzena tradizional batean (bertan, beste guztiak gonbidatuak aurrean egon beharko luke) eta kontuan hartuta 8 places, eseri beharko zenuke, ezkerretik eskuinera: Bride, Aita, ama novia, Padrino, newlyweds, amabitxi, senargaiaren aita. mahai-mota honetan, beharko newlyweds dira beti erdian eserita, beraz, beste gonbidatuak erraz ikus ditzaket.\n4. Haurrak eta nerabeak\nHori kontuan hartuta, bigarren ezkontza baten kasuan, senargaiaren edo emaztegaia haurrak newlyweds edo gertu mahaian eseri, familiako beste kide batzuekin batera. Lore neska edo eraztun haurrak haur edo gurasoen taulak eseri beharko luke. Nerabeek, elkarrekin eseri nahiago dute ez dezaten bereizteko behar horiek.\ngurasoak dira ezkontza zati bada ordaindu, orduan kontuan ostalarien; Horrek esan nahi du nor eseri eta bertan erabaki behar dute. Kasu honetan, nor eseri mahai gurasoa eko ohorezko gonbidatua bat jotzen da. Ere posible da ohorezko mahaia bakar bat izatea senargaiaren eta ezkongaiaren gurasoek da. Guraso taulan, beste gonbidatuak baino zertxobait handiagoa izan behar du eta mahai newlyweds hurbilena izan behar.\n6. Han bada familia ezkontza bat gatazka bat da\nadibidez, ala senargaiaren gurasoak dibortziatu dira eta ez harreman ona izan, hobe da horiek bereizita eserlekua. ordea, bai mahaiak bezain garrantzitsua izan beharko luke; senargaiaren aita andregaia gurasoak batera eseri eta amaren godparents mahaian eseri ahal.\n7. Gonbidatuen artean ezaugarriak antzeko eserleku\nGonbidatuak euren esperientziak dioenez eseri behar du eta interes berdinak. Harrera gehiago informal batean, Bikoteen banaka eseri, baina ezer erromantiko nostalgia bikoteen aldean eserita ondoan konparatzen.\n8. taulak identifikatzea\nmahai bakoitzean zenbaki bat edo izen bat emanez. identifikazio txartel bat egongo mahai bakoitzean jarritako beharko, Izen hori edo zenbaki batekin. zenbakiekin taulak bataiatzen erabakitzen baduzu, mahai newlyweds beti zenbakia izan beharko 1 du, Nahiago baduzu, Ez izendatzeko ezta CIFRE motako batere.\nPrestatu txartelak mahai txiki, non gonbidatu bakoitzaren izena idatzi behar duzu; jarriz ordena alfabetikoan mahai baten gainean sarreran harrera; bakoitzaren atzean jarri txartelaren zenbakia edo gonbidatu bakoitzeko mahai baten izena. halaber, erabaki dezakezu buletina informatibo bat jarri taulak eta gonbidatuak antolamendua batera. O, koktel zehar, Norbaitek egin dezakezu gonbidatuei txartel hauen, eta horiek eskolta mahaiak geroago.\n9. Inguruko paisaia taulak\nKontuz ibili eserleku banatu. Senideak eta lagunak hurbil ez luke “amontonarse” newlyweds mahaiaren inguruan. Zer gertatuko da gonbidatuak hauek, beraz, estuki erlazionatutako daudelako, ahal “monopolizatu” ospakizunean zehar newlyweds, saihesten newlyweds ez dutenek, beraz, horiek hurbil sozializatu.\n10. Adinekoak gonbidatuak\nArreta berezia du adinekoek, zailtasun handiagoak ikusten eta entzumena izan dutelako; Saiatu jartzeko kanpoan banda batetik; handiak egon ziren eserita beharko, beraz, ikusi ahal izango dute eta dena entzun ezin hobeto eta, beraz, alderdiko onena eskertuko.\n11. Mota ospakizun koktel\nEz ahaztu, zeremonia ez bezala, non familia bakoitzak alde desberdinak eseri, ezkontza ospakizuna. merkeagoa aukera bat da eta sozializatzeko eta elkar hobeto ezagutzeko familiak eta lagunek askatasun gehiago ematen du. keinu egokia taulak eta gonbidatuak antolamendua ere filosofia hori islatu lagungarri izango litzateke.


Udazkeneko gripea - Txetxu Urbieta - Uztarria (Azpeitia)\n2005ko urr. 26a, 11:10\nHegazti-gripearekin zerikusirik ez du. Azken urteetan udazkenak berarekin dakarren gaitz kronikoa bihurtu da. Normalean ondorio larriegirik ez du izaten. Gehienetan San Martinak aldera etorri bezala bera joaten da. San Silvestre egunenerarte luzatzen ere badaki.\nGaitzak noiz harrapatu zaituen jakitea erraza da. Galtza motzak edo mallak jantzi eta erlojuari begira korrika hasten bazara Behoniako mamorroa barru barruraino sartu zaizunaren seinale. Batzuk diote mamorroak gorputzari mesede egiten diola. Beste batzuen ustez dena moda kontua da. Moda edo ez moda, egin kirola beldurrik gabe (Kirolariek egiten dutena kontatzen dugunok ere bizi beharra daukagu).\nDatuak ere bai. Aradiko Aran neska jatorrak emandako datuen arabera iaz Behobiarako Aradin 226 lagunek eman zuten izena. Marka guztiak ondu ziren. Aurten 300 pasatxo izango dira. Eta adi...atzo artean dortsalen bat edo beste bazegoen.\nikeragarriye | 2005-10-26 : 14:10\n300 laisterkai, 13000 biztanleko herri baten, alegiye biztanlien %2,3. Azkoitiarrak e Aradin apuntatzeiela? 23000tik 300, alegiye biztanlien %1,3. Esan bezela, ona eo txarra eztakit, baino ikeragarriye. Ni han izengo naiz, ziztu biziyen laixterka einez!!


Angband - Wikipedia, entziklopedia askea.\nAngband Tolkienen legendarium ospetsuan agertzen den fikziozko toki bat da. Zehazki Hurinen semeak eta Silmarillion lanetan agertzen da. Ondoren elfoek Morgoth deitu zuten Melkorren armategia izan zen, bere ordezkaria zen Sauronen ardurapean utzia Utumno existitu zen bitartean. Melkor Erdialdeko Lurraldera itzuli ondoren bere gotorleku nagusi bihurtu zen. Erdialdeko Lurraldearen iparmendebaldeko muturrean zegoen, Beleriandetik haratago, Hithlumen parean. Jatorrian, han kokatu zen Valarrek mendebaldetik egin zezaketen edozein eraso eragozteko.\nBere izenak elfoen sindarin hizkuntzan Burdinazko Presondegia esan nahi du (ang = burdina eta band = gartzela edo presondegia). Quenya hizkuntzan, berriz, bere izena Angamando da, oinarrian gauza bera esan nahi duena (anga = burdina eta mando = gartzela edo presondegia).\nAngband, Eguzkiaren Lehen Aroan Melkorren gotorleku eta Iparraldeko Hondamendirako Pasabide bihurtu zen, Jaun Ilunaren erresuma. Bere ateen gainean hiru dorre-sumendi pilatuta daude, Thangorodrim izenekoak.\nAngband Noldorrek setiatu zuten 400 urte eta gehiagoz Lehen Aroan, baina setio hau Beleriandeko guduetako laugarrena izan zen Dagor Bragollachean desegina izan zen.\nSilmarillionen agertzen diren pertsonaia guztietatik soilik Beren eta Luthien sartu ziren Angbanden euren borondatez, mozorrotuta, egoitzarik sakonenera iritsiz, Melkorren tronu iluna zegoen tokira, bere koroatik silmaril bat hartu eta handik ihes egitea lortuz.\nAzkenean, Valarren armadak suntsitu zuen Haserrearen Gerran.\nAngbandeko ate handiakAldatu\nAngbandeko ziegetatik eta Burdinazko Mendiak hegoalderantz zeharkatuz, Melkorrek burdinazko ate sendo eta handi batzuetan amaitzen zen kilometro askoko tunel bat eraiki zuen. Ate hauek gaizkiaren gotorleku boteretsurako sarrera ziren eta Carcharothek zaintzen zituen, munstrozko otso batek. Berenek eta Luthienek Carcharothi aurre egin zioten, sakon lokartaraziz. Orduan ate handietatik sartu ziren, Melkorri silmariletako bat kentzeko betebeharrarekin.\nAzken aldaketa 1 apirila 2015(e)an, 15:59(e)tan\nOrriaren azken aldaketa: 1 apirila 2015, 15:59.


Atxilotua etxe batean lapurreta egiteagatik Portugaleten. Deia, Noticias de Bizkaia\n26 urteko gizonezko bat\nIkerketak zabalik jarraitzen du lapurretan inplikatutako bigarren gizonezkoa aurkitu\nDEIA.EUS - 2018(e)ko abuztuaren 18a, larunbata - 10:25etan eguneratua\nErtzaintzako agenteek 26 urteko gizonezko bat atxilotu dute bart Portugaleten, indarra erabiliz lapurreta egitea leporatuta. Susmagarria, dirudienez, Portugaleteko Grumete Diego kaleko etxe batean lapurreta egiten ahalegindu zen, eta handik minutu gutxi batzuetara atxilotu zuten.\nBILBO. Atzo gaueko hamarrak aldera, pertsona batek Ertzaintzari jakinarazi zion bi gizonezko Grumete Diego kalean sartu zirela, itxura denez, lapurreta egiteko asmoz.\nPatruila bat bertaratu eta gertatutakoaren lekukoekin harremanetan jarri zen, eta haiek esan zioten ustezko lapurretako bat etxearen kanpoaldean zelatan zegoen bitartean, bestea leiho txiki batetik sartu zela. Lekukoek lehenengoaren deskribapen fisikoa eman zieten agenteei. Handik laster, lekukoen arabera, gizonezkoa etxetik irten zen eta bestearekin elkartu zen, eta biek kontrako noranzkoetan alde egin zuten bertatik.\nPatruilak inguruak miatu zituen susmagarrietako baten bila, eta handik minutu gutxi batzuetara aurkitu zuten inguruko parke batean. Agenteek egiaztatu zuten gizonezkoaren deskribapena bat zetorrela susmagarrietako batenarekin, eta, gainera, ezkutatzen ahalegindu zen polizia-autoa ikusi zuenean.\nHorren aurrean, agenteek susmagarria geldiarazi zuten, eta 26 urteko gizonezkoa identifikatu eta beharrezko frogaketak egin ondoren, atxilotu egin zuten indarra erabiliz lapurreta egitea leporatuta.\nUne hauetan ikerketak zabalik jarraitzen du lapurretan inplikatutako bigarren gizonezkoa aurkitu eta atxilotu ahal izateko.


[AMAITUTA] Irakurzaletasuna sustatzeko programa: Irakurri, Gozatu eta Oparitu 2018 - Aranguren Telebista\nHasiera/Info. Municipal/Áreas del Ayuntamiento/Euskera/[AMAITUTA] Irakurzaletasuna sustatzeko programa: Irakurri, Gozatu eta Oparitu 2018\n[AMAITUTA] Irakurzaletasuna sustatzeko programa: Irakurri, Gozatu eta Oparitu 2018\nAurtengoa, egitasmo honen laugarren edizioa izango da Ibarrean, eta martxoaren 12tik maiatzaren 31ra egongo da martxan. Euskaltzale elkarte, liburutegi publiko eta liburu dendek elkarlanean antolatutako egitasmo honen helburua irakurzaletasuna sustatzea da.\nIrakurri Lehenengo pausoa irakurtzea da, euskaraz irakurtzea, alegia. Horretarako, herriko liburutegi publikora joan, eta euskarazko edozein liburu maileguan eskatu ahal izango dugu.\nGozatu Liburua irakurri, liburutegira itzuli, eta fitxa erraz bat bete beharko da: zein izan den irakurritako liburua eta zer iritzi dugun. Fitxa hori beteta, liburuzainak erosketa-txekea emango digu, hitzartutako liburu dendan erabiltzeko.\nOparitu Azken pausua, liburua oparitzea da: lagun bati, senide bati, edo\nnorbere buruari. Liburutegian jasotako erosketa-txekeak, euskarazko beste edozein libururen prezioaren %35 ordaintzeko aukera emango digu.\neuskara Euskara Zerbitzua Euskararen 28. Buletina Irakurri Gozatu eta oparitu


Hormigoizko Mugak - Iruñeko Planetarioa\n29/09/2021 | 10:00etan\nHormigoizko Mugak izeneko proposamen honen bidez, oro har frankismoak eta bereziki faxismoak erabilitako errepresio-tresna bati heldu nahi zaio: lan behartuari.\nMemoriaren Nafarroako Institutuak antolatua, erakusketak bidaia bat proposatzen du Atlantikoko Harresiaren eta Pirinioen Gotortzearen artean. Babeserako bi azpiegitura ikaragarri horiek II. Mundu Gerraren testuinguruan eraiki zituzten, eta ia-ia bat egiten dute Bidasoaren bokalean, 1940an haien sustatzaileak —Adolf Hitler eta Francisco Franco diktadoreak— elkartu ziren lekuan.\nErakusketan zabaldutako informazio guztia eskuragarri egongo da pertsona guztientzat ondorengo web orrialdean; bertara QR edo bluetooth bidez sartu ahal izango da.